Qurbanovla 10 illik yola baxış: “Hətta başqa klubda olsam da belə, qoy, “Qarabağ” 1-ci olsun!” - Sport24.Az\nQurbanovla 10 illik yola baxış: “Hətta başqa klubda olsam da belə, qoy, “Qarabağ” 1-ci olsun!”\nTarix: 2018-08-10 16:16\nBATE-ylə matçsonrası mətbuat konfransından sonra ona yaxınlaşdıqda və yaxın günlərdə onunla müsahibə götürmək istədiyimizi bildirdikdə işi çox olsa da, "olar, danışarıq" cavabını verdi. Ancaq Qurban Qurbanov nəinki həmin gün, heç dünənki zəng zamanı təbrikimizi qəbul etdikdə belə bunun nə münasibətilə olduğunu bilmədi. Yalnız "nə olub ki" sualını verdikdən sonra:\n- Bu gün "Qarabağ"ı ilk oyuna çıxardığınız gündən düz 10 il ötür.\n- Axşam bazada sizi gözləyəcəm...\n- Bu əlamətdar hadisədən xəbəriniz var idi?\n- Bu gün (söhbət dünən olub-müəllif.) olmasından yox idi. Ancaq bir neçə gün əvvəl söhbət olmuşdu ki, 10 ilim tamam olur. Bazamızda Əmrah bəyin ("Qarabağ"ın direktoru Ə. Çəlikəl) yanında oturmuşduq. Birdən söhbət düşdü ki, bu il 10 ilimiz tamam oldu. Ancaq gün olaraq fərqinə varmadıq. Elə çempionatı müzakirə edirdik, bəs oyunlar nə vaxt başlayır. Onda 10 illə bağlı söz düşdü. Debüt matçımın “Bakılı”yla olması dəqiq yadımdadı.\n- Həmin oyunu necə xatırlayırsınız?\n- Hesabı biz açdıq. Sonra 1:1 oldu. Axırda da qələbə topunu vurduq. Viktor İqbekoyini meydana buraxdım, o fərqləndi.\n- Yəqin ki, həyəcan vardı. Gənc mütəxəssis idiniz, üstəlik, tələm-tələsik təyinat olmuşdu...\n- Həyəcan yüzdəyüz olacaq. Ümumiyyətlə, “Qarabağ”da ilk oyunum və neçə-neçə oyunlar... Bir az uğursuzluq, hər qarşılaşmada həyəcan oldu. Debüt matçım tam yadımdadı. Tam həyəcanlı deyildim. Bəlkə də daha rahat idim, nəinki digər matçlarda. Zaur Ramazanov komandaya yeni gəlmişdi. Səhv etmirəmsə, 4 müdafiəçi ilə oynayırdıq. 1:1-dən sonra üçlü müdafiəyə keçdik, ikinci hücumçu buraxdım və sona yaxın 3 xal gətirən qolu vurduq.\n- Bu 10 ildə hazırkı heyətdən iki futbolçu var ki, sizinlə birgə addımlayıb. Biri Maksim Medvedev, digəri də Qara Qarayev...\n- Maksimin həmin vaxt oyunları yadımdadı. Ancaq Qara əsas heyət oyunçusu deyildi. Onu ilk dəfə 2011-ci ildə “Brügge”yə səfərdə 1:4 hesabıyla yenildiyimiz matçda buraxdım. 60-70-ci dəqiqələrdə idi, ayaqlarını qıc tutdu, yorulmuşdu (gülür). İlk oyunu idi, birdən-birə səfərdə oynamaq, həyəcan...\n- Qara “Qarabağ”da karyerasına cinah müdafiəçisi kimi başlamışdı, siz onu dayaq yarımmüdafiəçisi mövqeyinə çəkdiniz...\n- Ümumiyyətlə, Qara dayaq yarımmüdafiəçisi oynamırdı. Ya müdafiənin mərkəzində çıxış edirdi, ya da sol və sağ cinaha qoyurdular. Düzdü, mən də bir neçə matçda müdafiənin cinahlarında onu oynatmışdım. Antalayada hazırlıqda idik, yoxlama matçında dayaq yarımmüdafiəçisi mövqeyində yoxladım və belə qərar verdim.\n- Necə oldu ki, “Qarabağ” rəhbərliyi sizinlə əlaqə saxladı və baş məşqçi postunu təklif etdi?\n- Bakıda idim. Açığı, ilk zəng qardaşımdan - Musadan gəldi. Dedi ki, səni Ramin müəllim (PFL prezidenti Ramin Musayev) axtarır. Deyəsən, Əmrah bəylə bir yerdə idilər, məni axtardılar. Gəldim “Ruslan-93”ə - o vaxt baza ordaydı - və ilk görüşümüz orda baş tutdu, qərar qəbul olundu.\n- Maraqlıdı ki, karyeranız ərzində “Qarabağ"da oynamasınız. Təklif olmayıb, yoxsa..?\n- Açığı, bir neçə dəfə olub. Sadəcə, tam ciddi olmayıb. Sonuncu dəfə 2004-cü ilin qışında olmuşdu. Onda Həştərxandan yeni qayıtmışdım. Bildiyiniz kimi, həmin vaxt zədəyə görə 7 ay oynamadım. “Qarabağ”ın baş məşqçisi Şahin Diniyev idi. O vaxt görüşdük, təklif oldu. Mənə “Neftçi”dən də təklif vardı. Baş məşqçisi yaxşı tanıdığım, vaxtilə rəhbərliyi altında oynadığım Kazbek Tuayev idi. “Qarabağ”ın bir rəhbər şəxsi vardı, onunla görüşdük. Açığı, razılaşmadıq, çünki fərqli təklif oldu. Zədəyə görə idi, fikirləşirdilər ki, 7 aydı futbol oynamıram. Həm də yaşım 30-u keçmişdi. Kazbek Əliyeviç məni yaxşı tanıyırdı, görüşümüz oldu və dərhal razılaşdıq. İlk oyunumuz da “Qarabağ”la oldu. Sizlərin yaddaşında olar təbii ki, Tofiq Bəhramov adına Respublika stadionunda idi.\n- Əlbəttə! “Neftçi” 3:1 hesabıyla qalib gəldi, ağdamlıların heyətində İlham Yadullayev uğursuz oynadı, penaltiyə səbəb oldu...\n- Elədi, İlham məni yıxımışdı. İki qol vurdum, birini də həmin penaltidən. Digəri oyundan olmuşdu.\n- “Qarabağ”dakı debüt mövsümünüzdə ən yaddaqalan məqam sonda ölkə kubokunu qazanmağınız oldu. Təsəvvür edin ki, nə köməkçi gətirmişdiniz, nə futbolçu seçiminiz oldu. Titulu nəyin hesabına əldə etdiniz?\n- Bəli, qışadək demək olar heç kimi götürmədim. Bir Zaur Ramazanovu götürdüyümü xatırlayıram. Ancaq qışda Elnur Allahverdiyevlə Rəşad Sadiqovu komandaya cəlb etdim. “Neftçi” onları kənarlaşdırmışdı. Kuboku qazanmağa nəyin hesabına nail olmağa gəlincə, açığı, bəxt də rol oynadı. Doğrudu, müəyyən təcrübəm vardı. Ancaq məşqçi kimi hər hansı titul əldə etməklə bağlı təcrübəm yox idi. Hərçənd, “Neftçi”ylə çempionatda 2-ci yeri tutmuşdum, UEFA Kubokunda 2 matç keçirmişdim. Ümumiyyətlə, insan yeni bir işə gələndə, həddən artıq həvəsli və çalışqan olur. Həqiqətən o vaxtlar elə idim. Demək olar səhər tezdən evdən çıxırdım və gec saatlarda qayıdırdım. O vaxt indiki kimi şərait də yox idi - ancaq videoyazı, oyunlar, məşq proqramı. Dediyiniz kimi tək idim. Heç fiziki hazırlıq üzrə məşqçimiz də yox idi. Hər şeyi çalışırdım ki, özüm edim.\n- Hardasa kustar yolla gedirdiniz...\n- Hə də, elə də demək olar. Ümumən get-gedə, xüsusilə qışdan sonra komanda yavaş-yavaş formalaşmağa başladı. Rəhbərliklə daha sıx münasibətlərimiz oldu, bir-birimizlə çox ünsiyyətdə olduq, nəyi necə etməklə bağlı müzakirələr etdik. Allahın köməyi ilə Kuboku qazanmağa nail olduq.\n- Onu da nəzərə alaq ki, klub rəhbərliyi əvvəlcə sizinlə qısa müddətli - 6 aylıq müqavilə imzalamışdı. Sonra, mövsümün gedişində anlaşmanın başa çatmasına 2 ay qalmış yeni 3 illik müqavilə bağlanmışdı.\n- Doğrudu, ancaq yanılmıramsa 2 illik idi. İlin sonunda oyunlarımız yaxşı keçirdi. Lənkəranda “Xəzər Lənkəran”a qalib gəldik.\n- “Qarabağ”ı atıb “Xəzər Lənkəran”a gedən türkiyəli baş məşqçi Rasim Kara həmin 1:3 hesablı məğlubiyyətdən sonra istefaya göndərildi...\n- Bəli. Bundan başqa, “Karvan”a Bakıda qalib gəldik. Bir sözlə, ilin sonunda iddialılarla çox yaxşı oyunlar keçirdik. Bundan sonra rəhbərliyn marağı daha da çoxaldı, yaxından ünsiyyətdə olmağa başladılar. Tahir bəy (“Qarabağ”ın vitse-prezidenti T.Gözəl) ümumiyyətlə, oyunlarımıza çox gəlməyə başladı və sonda müqavilənin bitməsini gözləmədən artırdılar.\n- Maksim Medvedev “Qarabağ”da 10 illiyinizlə bağlı saytımıza müsahibəsində maraqlı faktdan söz açdı. Dedi ki, Qurban müəllim gəlişindən artıq 1 il sonra komandada gəncləşdirmə siyasəti aparmağa başladı. Bu, klub rəhbərliyinin təşəbbüsü idi, yoxsa şəxsən sizin?\n- Açığı, öz tərəfimdən gəldi və sözün düzü, riskli addım atdım. Komandada xeyli dəyişiklik etmək istəyirdim və bunun üçün ən real variant yerli oyunçuları əldə etmək idi. Birdən-birə komandanı dəyişmək üçün o qədər legioneri yığa bilməzdim. O vaxt bir sıra yerli futbolçularımız yeni-yeni populyarlaşdırmağa başlayırdılar. Onlar da çox istəkli idi. Tanıdığım yerli futbolçular da çox idi. Səhv etmirəmsə, həmin vaxt millimizin Türkiyədə yoldaşlıq görüşü olmuşdu.\n- Bəli, 2009-cu ilin iyununda Kayseridə Türkiyənin Azərbaycana 2:0 hesabıyla qalib gəldiyi matç idi...\n- Orda bir neçə futbolçuyla danışığım oldu. Biri Vüqar Nadirov idi. Son klubuyla müqaviləsi bitmişdi, gedirdi. Yerli futbolçuları yğıdıq və şükürlər olsun ki, hər şey bizim üçün uğurlu alındı. Onlar da “Qarabağ”da oynamağa həvəsli idilər. Bakıya gəlmək istəyirdilər, aralarında rayonda oynayan futbolçular da vardı. Allahın köməyilə qərarımız yanlış olmadı. İstər-istəməz Azərbaycan futbolunda yeni addım atılmış kimi oldu.\n- 2009-cu ilin qışında Rəşad Sadıqovu da “Qarabağ”a gətirə bilərdiniz. Çünki adaşıyla Elnur kimi “Neftçi” onu da kənarlaşdırmışdı. Buna cəhd etdiniz, yoxsa yenidən Türkiyədə legioner həyatı yaşamasını üstün tutaraq heç danışmadınız?\n- Məncə, variant yox idi. Çünki artıq türklərlə müqavilə imzalamışdı. Anlaşması olduğuna, artıq yeni klubunun düşərgəsində yer aldığına görə danışıqlara girmədik. O vaxt biz yeni başlamışdıq, təzə gələndə qərar verə bilməzdik ki, onu gətirək. Türkiyə çempionatının səviyyəsi məlum idi. Ancaq yayda avrokuboklarda iştirak edəndə Rəşadın komandamda olmasını istədim. Əmrah bəylə birgə Türkiyəyə birbaşa klubun bazasına yollandıq. “Kocaelispor”la ümumi razılığa gəldik və Rəşadı komandamıza cəlb etdik.\n- Bu 10 ildə hansı futbolçuları - söhbət yerli oyunçulardan gedir - qeyd edə bilərsiniz ki, sima olacağı ilə böyük ümidlər bəsləmisiniz, ancaq hardasa özlərini yandırıblar, parlamayıblar?\n- Onsuz da onların hər biri Azərbaycan futbolunda bir sima oldu. Bunlar Əfran İsmayılov, Rauf Əliyev, Vaqif Cavadov, Elvin Məmmədov idi. Maksimlə Qaranı demirəm, çünki indi də bizimlədirlər. Qeyd etdiyim dördlüyə ümidlərim daha böyük idi. Amma sonra elə oldu ki, yollarımızı ayırmalı olduq. Birdən-birə başqa kluba getmək, başqa məşqçinin rəhbərliyi altında oynamaq istər-istəməz futbolçunun düşüncələrini dəyişir. Belə də oldu, ancaq çox istərdim ki, o vaxtkı komanda, oyunçularda futbola olan sevgi, istək, çalışqanlıq indi də olaydı. Həmin vaxt onların hər birini ayrı-ayrılıqda həqiqətən çox istəyirdim. Arzulayırdım ki, daha yüksək səviyyədə oynasınlar.\n- Oynaya bilərdilər. ancaq tam potensialları açılmadı...\n- Bəli. Məşqdən sonra qalıb meydançada tək işləyirdik, onlarla məşqdən əvvəl və ya sonra ayrıca hazırlıq keçirdik. Çox maraqlı günlərimiz keçib. Onlara çox doğma yanaşırdım.\n- Maksim onu qeyd etdi ki, elə futbolçular vardı Qurban müəllim onlara öz övladı kimi yanaşırdı...\n- Belə doğma münasibət vardı, yaxşı günlər idi.\n- Hər bir mütəxəssisin əlçatmaz bir arzusu var ki, komandam Çempionlar Liqasının qrupunda oynasın. Bəs Qurban Qurbanovun futbol aləmində arzusu nədi? Hər halda, ÇL-in qalibi olmaq real deyil...\n- Deməzdim ki, arzumdu, işimiz elədi ki, onsuz da arzu edirik və bunu həyata keçirmək üçün daha çox çalışmaq lazımdı. Çox istəyərəm ki, bu “Qarabağ” komandası - burda olub-olmamağımdan asılı olmayaraq - həmişə liderlər sırasında olsun. Azərbaycan futbolu deyiləndə, bu klubun adı 1-ci olsun, 1-ci çıxsın. Hətta başqa klubda olsam da belə, qoy, “Qarabağ” 1-ci olsun, heç nə olmaz. Düzdü, bir azərbaycanlı olaraq həmişə Qarabağ haqda düşünürdük, bu şeyləri fikirləşirdik. Bura gələndən sonra ümumiyyətlə, bu ada, bu bölgəyə fikirlərim, yanaşmam tam dəyişdi. Ona görə bu komanda üçün həmişə ən yaxşısını arzulayıram. Çox istəyərəm ki, futbolumuzda lider elə “Qarabağ” olsun. Ən azından Avropada həmişə görsünlər ki, Azərbaycanın belə bir yaxşı səviyyədə olan klubu var.


Qeyri adi təbiət hadisələri » Qadınla.Com - Qadınlar Birİncidir!\nHərəkət edən daşlar: ABŞda Kaliforniya ilə Nevada ştatları arasındakı Ölüm dərəsində yerlərini hər gün dəyişən daşlar aşkar olunub. Səbəbi hələ də bilinmir. Bəziləri səbəb kimi küləyi göstərsələr də həmin ərazidə 3-4 kilolluq daşları hərəkətə gətirəcək gücdə külək əsmir. Qara Günəş: Hər il mart-aprel aylarında Danimarkada milyonlarca quş gün batmasına yarım saat qalmış göy üzündə toplaşır və qəribə şəkillər yaranır. Elm adamları bunu hələ də araşdırırlar. Bitməyən fırtına: Venesuellada Catatumbo çayı ilə Marakaibo gölünün qovuşduğu yerdə ilin 140-160 gecəsində 10 saat davam edən şimşək çaxması olur. Bu bölgə dünyada ozon yaradan tək bölgədir və şimşəklərin çaxması 400 km məsafədən də müşahidə oluna bilər. Dağınıq Göyqurşağı: ABŞın İdaho ştatında göy qurşağı fərqli formada görsənir. Başqa qurşaqlardan fərqli olaraq burda qurşaq dağınıq formada yığışır. Alimlərin fikrinə görə Günəş 52 dərəcədə olanda cirus buludları yaranır. Bu buludlar su kristallarından ibarət olduğu üçün günəş şüası bu buludardan keçəndə belə qurşaq yaranır.\nQırmızı yağış: 25 iyul 2001-ci ildə Hindistanda Kerala şəhərində yağan yağış hər tərəfi qırmızıyaya boyadı. Hətta bayram münasibətilə ağ geyinən hindlilər qizrmızıya boyanıblar. Səbəbi isə məlum olmadı. Mamatus buludları: Bu buludlar elə bil aşağıya doğru sallanıb. Hərəkətsiz görünsə də hərəkət edən buludlardandır. Penitentes: Fərqli formada olan buz dağları. Buz dağlarının bu formaya necə düşdükləri məlum deyil. Ehtimala görə günəş şüalarının buzlaqlara təsiri nəticəsində yaranıb. Şeytan burulğanı: Digər burulğanlardan fərqli olaraq alovlardan ibarət olan və bir neçə metr yüksəkliyə qalxa bilən burulğan bir neçə dəqiqə davam edir. Qeyri-adi təbiət hadisələri Buz xalqası: Sibir kimi soyuq ərazidə yaranması müəmmalıdır. Mavi Günəş: 14 Dekabr 2006-cı ildə Misirin paytaxtı Qahirə şəhərində kameralara düşən kadrlarda təxminən 15 dəqiqə Günəşin mavi rəngdə olması müşahidə olunmuşdur. Fizikçilər tərəfindən aparılan araşdırmalar nəticəsiz qalmışdır. İndiyənə kimi Mavi Günəş 5 dəfə görsənib. Axırıncı analoji hadisə 1950-ci ildə Şotlandiyanın Edinburg şəhərində qeydə alınmışdır. loading... 80


Elçin Hüseynbəylinin yeni romanı çap olundu – Azərbaycanın Mədəniyyət və Ədəbiyyat Portalı\nBy Delphi7 16 Noyabr 2021 "Yeni nəşrlər"\nTanınmış yazıçı-dramaturq, publisist, Əməkdar incəsənət xadimi Elçin Hüseynbəylinin “Vida” romanı işıq üzü görüb.\nKulis.az xəbər verir ki, “Qələm” nəşriyyatında çap olunan roman müəllifin məşhur “Gözünə gün düşür” hekayəsi əsasında yazılıb və “doğulduğun yerdə ölməli” ideyasına söykənir.\nRomanın süjeti psixoloji-dramatik fabula ilə müşaiyət olunur. Yurdu erməni tapdağında olan məşhur və xəstə həkim doğma kəndinə gedir. Onun məqsədi babasının vəsiyyətinə əməl eləmək, doğulduğu yerdə ölmək, amma ondan qabaq bir ağac əkməkdir.\nErməni hərbçiləri həkimi əsir götürürlər…\nYazıçı bu dəfə də öz üslubuna sadiq qalıb: bədii dillə danışıq dili sintez olunub, təhkiyəsi şirin və axıcıdır…\nNəşrin rəhbəri Pərviz Əyyubov, redaktoru Dürdanə İbrahimova Hüseynbəyli, dizayneri Ömər Məmmədovdur.\nRomanı şəhərimizin kitab mağazalarından almaq olar.


Xalq rəssamı Cahangir Rüstəmovun 90 illiyinə həsr edilmiş fərdi yaradıcılıq sərgisi keçiriləcək » Joy.az - Bizimlə daha rəngarəng\nXalq rəssamı Cahangir Rüstəmovun 90 illiyinə həsr edilmiş fərdi yaradıcılıq sərgisi keçiriləcək\nBakı. 31 mart. / Mədəniyyət və Turizm Nazirliyi və Azərbaycan Milli İncəsənət Muzeyinin təşəbbüsü ilə Azərbaycanın xalq rəssamı Cahangir Rüstəmovun 90 illiyinə həsr edilmiş fərdi yaradıcılıq sərgisi keçiriləcək.\nTədbir aprelin 1-də saat 19.00-da Azərbaycan Milli İncəsənət Muzeyində keçiriləcək.\nÖmrünün 50 ilindən çoxunu Azərbaycan təsviri sənətinin inkişafına və təbliğinə həsr etmiş Cahangir Rüstəmov 1926-cı ildə Şəki şəhərində anadan olub. 1939-1944-cü illərdə Ə.Əzimzadə adına Azərbaycan Dövlət Rəssamlıq Məktəbini müvəffəqiyyətlə bitirmiş və doğma vətənin yaradıcılıq həyatında fəal iştirak edib.\nRəssamın yaradıcılığı rəngkarlığın bir çox janrını əhatə edərək, dərin milli ruh və poetikliyi ilə fərqlənir.\nTəsviri sənətimizin inkişafındakı xidmətlərinə görə Cahangir Rüstəmov 1982-ci ildə əməkdar rəssam, 2004-cü ildə isə xalq rəssamı fəxri adlarına layiq görülüb. Prezident təqaüdçüsü olub.\nCahangir Rüstəmov 2007-ci ildə ömrünün 81-ci ilində vəfat edib.\nSərgidə rəssamın “Yaşıl çay plantasiyası”, “Bakı”, “İslam memarlıq abidəsi”, “Karfagen yaxınlığında”, “Cənublular. Sosialist yarışmasının qalibləri”, “Qəhrəman sələfimiz”, “Sahil”, “Kür mənzərəsi”, “Torpağın oyanması” kimi tabloları nümayiş olunacaq.\n“Azərbaycan xalq nağılları” adlı sərgi keçiriləcək\nYazıçılar Birliyində Söhrab Tahirə həsr edilən tədbir keçiriləcək\nƏməkdar rəssam Naxçıvanda keçiriləcək festivalda iştirak edəcək


Fransada erməni və gürcülərdən ibarət cinayətkar qruplaşmanın üzvləri saxlanılıb\nPolşa sərhədindən qanunsuz miqrant keçirən dəstə ələ keçib\nFransanın Belrusdakı səfiri hökumətin tələbi ilə ölkəni tərk edib\nPolşada zəlzələ baş verib\nSon 24 saatda yoluxma sayı açıqlandı\n“Keçmiş köçkünlərin öz torpaqlarına qaytarılacağı günü yaxınlaşdırmışıq” – İlham Əliyev\n“Ermənistan ordusunu darmadağın etdik” – İlham Əliyev\nAnar Məmmədov Ukrayna nümayəndə heyəti ilə Gəncədə anım günündə – Fotolar\nSosial-iqtisadi 23/09/2021 08:42\nTaksi sürücülərinin vaksin pasportu belə yoxlanılacaq – Rəsmi\nBunu Daxili İşlər Nazirliyinin ictimaiyyətlə əlaqələr şöbəsinin rəisi, polis mayoru Elşad Hacıyev deyib.\nOxumağa dəyər: "Füzuli nəzarətimizə keçəndən sonra Şuşaya getmək üçün geniş imkanlar açıldı"\nAçar sözlər:avtomobil, həbs, polis, reyd, taksi\nUkrayna və Rusiya opera müğənnisi, SSRİ Xalq artisti Bella Rudenko dünyasını dəyişib. Bu barədə rusiyalı…\nAparıcı Ceyhun Əlinin mükəmməl kostyumlarının sirri\nTanınmış spiker Ceyhun Əlinin özünəməxsus hobbisi var. Bununla bağlı teleaparıcı fikirlərini Axşam.az-la bölüşüb. Ceyhun Əli bildirib…\nFulya Öztürkə həsr olunmuş filmin Türkiyədə premyerası oldu – Fotolar\nAzərbaycan və Türkiyənin müştərək istehsalı olan “Fulya” sənədli filminin oktyabr ayının 5-də İstanbulda, 9-da isə…\nŞahrux Xanın oğlu həbs edildi\nBollivud ulduzu Şahruk Xanın böyük oğlu Aryan Xan həbs edilib. Buna səbəb onun narkotik maddə…\nFatih Portakalın tviti Fulyanı özündən çıxardı – Video\nFox TV-də yayımlanan “Umudun olsun” verilişinin aparıcısı Fulya Öztürklə jurnalist Fatih Portakal arasında qarşıdurma yaşanıb.…\nAparıcı Elgiz Əkbər yeni mövsümlə əlaqədar imicində dəyişiklik edib. Ötən gün yeni görünüşdə “Elgizlə izlə”…\nAparıcı Ceyhun Səfərə ağır itki\nAparıcı Ceyhun Səfərə ağır itki üz verib. Aparıcının qardaşı Asəf Səfərov uzun sürən xəstəlikdən sonra…\n“Məncə, hər kəs sevdiyi işi görməlidir” – Stilist Pərvin Cəbrayılova ilə müsahibə + FOTOLAR\n“Azərbaycan 24” saytı məşhur saç koloristi, stilist Pervin Cebrayilova ilə müsahibəni təqdim edir: – Pərvin…\n“Qarabağ bülbülləri”nin solisti vəfat etdi\n“Qarabağ bülbülləri”nin solisti İzahat Cəfərov vəfat edib. Bu barədə onun kürəkəni sosial şəbəkədə paylaşım edib.…


sebail rayonunda kiraye ev\nsebail rayonunda kiraye ev / 406262 elan tapıldı\nSatılır 2 otaqlı 87 m2 yeni tikili 8 mkr\nQAZLI KIPCALI !!! 8 mkr da Zirve sadliq sarayinin yaninda yerlesen yeni tikili 19 mertebeli binanin 10 cu mertebesinde sahesi 87 kv olan temirli menzil satilir.Menzilin istilik sistemi kombidir.Menzilin ela proyekti var...\nSatılır 6 otaqlı 220 m2 villa Məhəmmədli\nSənədi var.Qaz,su,işıq var.Kombi sistemi var.Qapıları kodla açılır.Kamera sistemi var.Əla vəziyyətdədir.\nTəcili Satılır. ƏHMƏDLI metrosunun yaxınlığında, Movida plazanın yanında, General Əliağa Şıxlinski küçəsində. 4 otaqlı Yaxşi Təmirli mənzil satilir. Ümumi sahəsi 90 kv.m. 9 mərtəbəli Daş binanın 6 mərtəbəsindədır...\nBaki şəhəri, Xəzər rayonu, Buzovna qəsəbəsi, 584 sayli sahə ünvanında (Korella zavodu ilə üzbəüz) yerləşən ümumi sahəsi 6 sot torpaq satılır. Yer kvadratdır.Çıxarışı var.\nEV BUTUN ESYALARI iLE BiRGE SATILIR. Hokmelide.Esas magistral yoldan 150 metr mesafede 3 sot torpagi olan 3 otaqli yaxsi temirli heyet ev i satilir.Ev genis isiqli ve havalidir.Qaz su isiq fasilesiz verilir.istilik sistem...\nSatılır 2 otaqlı 61 m2 yeni tikili Sumqayıt\nSumqayıtda 18 mkrda yeni tikili binada 2 otaqlı super təmirli mənzil satılır.Mənzildə qaz, su, işıq, mətbəx mebeli, kombisi, lifti, balkonu, həyətində avtomobil dayanacağı, oyun sahəsi var.\nSatılır 3 otaqlı 108.9 m2 yeni tikili İnşaatçılar m.\nYasamal rayon Sherifzade kucesi Saf Su Ile uz be uz Araz marketin ustunde olan yeni tikilen 16 mertebeli Binanin 8 ci mertebesinde umumi sahesi 108.90 kv.m ibaret olan 3 otaqli tam temirli ev satilir. ev butun esyalar Ile...\nMasazir qəsəbəsi, Yeni Bakı Yaşayış Kompleksinin arxasında, Rəsul Rza küçəsində 1.5 sot torpaqda tikilmiş 2 otaqlı sənədli həyət ev i satılır. Daimi su, İşıq və qaz var. Həyətdə müxtəlif meyvə ağacları var. Evin yaxınığın...\nSatılır 3 otaqlı 140 m2 yeni tikili 9 mkr\nyeni binada 4 otağa düzələ bilən 3 otaq satılır.binada kupça qaz yaşayış var.başqa kvadratlı mənzillərdə var.\nipoteka evler 2018bakida kiraye ev 200 manatsuraxani kiraye ev2-3 otaqli kiraye evlerdasinmaz emlak torpaqheyet evi bineqedihezi aslanovda kiraye evipoteka ile satilan evler 2014hezi aslanov metrosunda evlergoycayda ev elanlari


Rusiyada benzin bahalaşıb – Yenicag.Az\nAna Səhifə Enerji Rusiyada benzin bahalaşıb\nYeni Çağ Media Qrupu – Yanvar 16, 2017 - 17:05\nÖtən həftə ərzində Rusiyada “Ai-92” və “Ai-95” markalı benzinin pərakəndə satışı bahalaşıb.\n“Report” Rusiya KİV-inə istinadən xəbər verir ki, “Ai-92” markalı benzinin ölkə üzrə 1 litrinin orta qiyməti 4 qəpik artaraq 35,56 rubl (1,07 manat), “Ai-95” markalı benzinin qiyməti isə 5 qəpik qalxaraq 38,49 rubl (1,15 manat) olub.\nMəlumata görə, ən böyük artım Cənubi Federal Dairənin ərazisində baş verib. Burada “Ai-92” markalı benzinin qiyməti 36 qəpik bahalaşaraq 38,8 rubl/litr(1,16 manat) təşkil edib. Uzaq Şərq və Sibirdə isə bu benzinin qiyməti 6 qəpik azalaraq 36,66 rubl/litr (1,10 manat) olub.\n“Ai-92” markalı benzinin 1 tonunun orta birja qiyməti 39 634 rubl olub ki, bu da əvvəlki həftədən 84 rubl çoxdur. Bu marka benzinin orta topdansatış qiyməti 262 rubl artaraq 39 826 rubl olub.\n“Ai-95”-in 1 litrinin qiyməti Cənubi Federal Dairədə 38 qəpik artaraq 40,06 rubla qalxıb. Bu markalı benzinin 1 tonunun orta birja qiyməti əvvəlki həftədən 98 rubl artaraq 41 081 rubla, orta toprdantsatış qiyməti isə 106 rubl artaraq 40 865 rubl/ton olub.\nDizel yanacağının qış növünün 1 litrinin qiyməti ötən həftə 22 qəpik artaraq 37,17 rubl olub.


Bakıda Ümumdünya Çörək Gününə həsr olunmuş müsabiqə keçirilib - Frame.az\nÇörək dünyadakı ən populyar məhsullardan biridir və onsuz bəlkə də həyatımızın bir günü belə keçmir. Buna görə də onun öz bayramı – hər il 16 oktyabrda qeyd olunan Ümumdünya Çörək Günü olması təəccüblü deyil.\nBayram Beynəlxalq Çörəkçilər və Qənnadıçılar Birliyinin təşəbbüsü ilə 2006-cı ildə təsis edilmişdir. Bu tarixin seçilmısi də təsadüfi deyil. 16 oktyabr 1945-ci ildə kənd təsərrüfatının və onun istehsalının inkişafında problemlərin həlli ilə məşğul olan BMT-nin Ərzaq və Kənd Təsərrüfatı Təşkilatının yaradılması ilə əlaqədardır. Həmən gün Ümumdünya Qida Günü də qeyd olunur.\nÜmumdünya Çörək Gününə həsr olunmuş “Çörək Müsabiqəsi” bü gün Azeri Home Chef-in təsisçisi Fəxrəndə Həsənzadənin təşkilatçılığı və BMT-nin Ərzaq və Kənd Təsərrüfatı təşkilatı, Şam-Fi və AzNar şirkətlərinin dəstəyi ilə Midtown Baku otelində keçirilmişdir.\nMəşhur aşpazlar və restoratorlar tərəfindən şah əsərlər qiymətləndirildikdən sonra bütün iştirakçılar sponsorlardan qiymətli hədiyyələr, ilk üç qalib isə söz verilmiş pul mükafatları ilə təltif edilib.\n← “Daha çox caz, daha çox intellekt” şüarı ilə Bakıda növbəti Beynəlxalq Caz Festivalı keçirilir\nII ANİMAFİLM BAKI Beynəlxalq animasiya festivalının bağlanış mərasimi keçirilib →\nMarcom şirkəti bazarı sağlamlaşdırmağa davam edəcək\n01/04/2019 01/04/2019 aquaviridis\t0


Mübariz Əhmədoğlu: Rusiya ilə ABŞ münasibətlərində artan yalnız neqativlikdir | 1news.az | Xəbərlər\nMübariz Əhmədoğlu: Rusiya ilə ABŞ münasibətlərində artan yalnız neqativlikdir\n9 Oktyabr saat 12:26 ~ 6 dəqiqəlik oxu 3080\nRusiya nümayəndə heyətinin BMT BA-da iştirakına ABŞ tərəfindən viza maneəsi tətbiq edildi. Bu tarixdə bəlkə də ilk dəfə baş verirdi.\nRusiya kəskin reaksiya verdi. RF Xİ naziri S.Lavrov bunu ABŞ Dövlət Katibi Mayk Pompeo ilə müzakirə etdi. Lavrovun açıqlamasına görə, Pompeo və Trampın Rusiyaya qarşı tətbiq olunan viza qadağasından xəbərləri yoxdur. Əksər ABŞ mütəxəssisləri bunu “texniki problem” adlandırdılar. Buna baxmayaraq, baş verənlər Rusiya-ABŞ münasibətlərində hər şeyin normal olduğu anlamında deyil; münasibətlərdə gərginlik artan istiqamətdədir.\nABŞ özünün hərbi xərclərini artırır və səbəb kimi Rusiya və Çinin gücünün artmasını göstərib.\nABŞ Suriyada Konstitusiya Komissiyasının yaradılması barədə Rusiyanın rolunu təsdiq etdi. Eyni zamanda Suriyada proseslərin sabitləşməməsi istiqamətində fəaliyyət göstərir.\nRusiya şirkətləri Suriyanı yanacaqla təmin etdiyi üçün ABŞ Rusiyaya qarşı yeni sanksiyalar tətbiq etdi.\nRusiya tərəfinin yaydığı məlumata görə, ABŞ Çin-lə Rusiyanın arasını vurmaq istiqamətində fəaliyyət göstərir.\nGərginliyin motivasiyası olan daha ciddi məsələlər var. RF XİN dünyada nüvə müharibəsinin başlanma riskinin böyük olduğunu açıqladı.\nRF müdafiə naziri S.Şoyqunun fikrincə, ABŞ-ın özünü üstün hesab etməsinə inamı Rusiya üçün ən böyük təhlükədir.\nABŞ Qara dənizdə Rusiyanı blokadaya almaq siyasətini aparır.\nPentaqonun başçısı da Rusiya və Çini “ən böyük təhlükə mənbəyi” adlandırdı.\nABŞ-ın Hərbi Hava Qüvvələrinin Avropadakı komandanı Cefri Xarriqyan RF-in Kalininqrad vilayətində RƏMS sistemini dağıtmağa hazır olduqlarını bildirdi. Bəlkə də tarixin ironiyasıdır ki, Xarriqyan da ermənidir, Kalininqrad şəhərinin qubernatoru da ermənidir və hal-hazırda Ermənistanın Rusiyadakı səfiri V.Toqonyan Kalininqrad ermənilərinin aktivləşməsi istiqamətində müəyyən işlər görüb.\nBMT BA müstəvisi çərçivəsində RF Xİ naziri çoxsaylı görüşlər keçirdi və o cümlədən ABŞ-ın milli təhlükəsizlik məsələləri üzrə keçmiş köməkçisi H. Kissincerlə bir çox məsələləri müzakirə etdi.\nRF Xİ naziri S.Lavrov Aİ-ni “etibarsız tərəfdaş” adlandırdı.\nABŞ rəsmilərinin fikrincə, NATO Rusiya üzərində üstünlüyünü itirir.\nRF prezidenti V.Putin NATO üzvlərinə müraciət ünvanladı.\nSəudiyyə Ərəbistanının neft anbarlarının bombalanmasını Rusiya tərəfi pislədi. Prezident V.Putin Səudiyyə Ərəbistanına “S-300” və ya “S-400” ZRK almağı təklif etdi. Amma Səudiyyə şahzadəsi ilə telefon danışığında bu məsələni deyil, qarşıdakı təmasları müzakirə etdi.\nVenesuela prezidenti N.Maduro Moskvada prezident V.Putinlə görüşüb, xüsusilə hərbi-texniki əməkdaşlıq və Venesuelanın borcunun ləğvi məsələlərini müzakirə etdi. Artıq bəzi rusiyalı hərbi mütəxəssislər yenidən Venesueladadır.\nFransa-Rusiya münasibətləri inkişafdadır. Prezident V.Putin Fransanın eks-prezidenti Jak Şirakın dəfn mərasimində iştirak etdi. Bundan əvvəl isə iki ölkənin Xİ nazirləri ABŞ-ın Orta və Uzaq Mənzilli Raketlər Müqaviləsindən çıxmasını müzakirə etmişdilər.\nÇinlə Rusiya arasında münasibətlərdə ciddi keyfiyyət dəyişikliklərinin əsası qoyula bilər. Prezident V.Putin Çinin dünya siyasətində rolunun artmasından danışdı. RF Xİ naziri S.Lavrov Çini Rusiyanın böyük qardaşı adlandırmaqdan imtina etdi. BMT BA çərçivəsində RF Xİ naziri S.Lavrov və Çinin Xİ naziri Van İ ŞƏT və BRİKS çərçivəsində əməkdaşlıq məsələlərini müzakirə etdilər.\nQazaxıstanda K Tokayevin prezident seçilməsinin 100 günlüyü yeniliklərlə xarakterizə oluna bilər.\nQazaxıstanda Kasım-Jomart Tokayevin prezident seçilməsinin 100 günlüyü kifayət qədər yenilik və ya ümumiləşdirmələrlə xarakterizə oluna bilər. K.Tokayev kasıblar üçün prezident imicini seçdi. Dərin islahatlara başladı. O, bu islahatların anonsunu hətta BMT Baş Assambleyasında çıxışı zamanı bildirdi. Ölkəyə qayıdan həmvətənlərə “oralman” terminindən istifadəsinin əleyhinə çıxdı, “qandaş” terminini təklif etdi. Prezident K.Tokayevin atdığı addımlar Elbası N.Nazarbayevi müəyyən qədər narahat edir.\nK.Tokayev BMT Baş Assambleyasında iştirakı zamanı Nyu-Yorkda çoxsaylı görüşlər keçirtdi. ABŞ-ın siyasi və ekspert mühiti, biznes kapitanları, Bloomberg agentliyinin rəhbəri M.Blumberqlə görüş keçirdi. Məqsədi Qazaxıstanın imicini dəyişməkdir. Çoxsaylı iş adamları ilə görüşdü.\nK.Tokayev Administrasiyanın rəhbərini və xarici işlər nazirini dəyişdi, özünə daha yaxın adamlar təyin etdi.\nK.Tokayev Çinə səfəri zamanı Çin Xalq Respublikasının sədri Si Tszinpinlə görüşdü, görüş zamanı 10 sənəd imzalandı. Qazaxıstanla Çin arasında iqtisadi əlaqələrdə kifayət qədər artım var. Çin biznesinin aktiv iştirakı artıq əhalidə narazılıq yaradır. Guya çinlilər Qazaxıstanda daha 55 zavod tikiblər və bununla da Qazaxıstanın bütün iqtisadiyyatını ələ keçirəcəklər. Buna görə Qazaxıstanda mitinqlər başladı. Çinin Qazaxıstandakı səfiri Çjiau Syao 55 Çin müəssisəsinin tikilməsi ilə bağlı izahı hansısa qüvvələrin təsiri ilə baş verdiyini bildirdi. Vəziyyətin gərginliyini görən prezident K.Tokayev əhalini şayiələrə inanmamağa çağırdı. Ümumiyyətlə Qazaxıstanda siyasi vəziyyət ilə əlaqəli əhalidə aktivlik var. Tez-tez mitinqlər keçirilir və bəzi mitinq iştirakçıları hüquq-mühafizə orqanları tərəfindən saxlanılır.\nRusiya-Qazaxıstan münasibətlərində hərbi xarakterli məsələlər daha aktual olub. Baykonur kosmodromuna giriş-çıxış məsələsi müzakirə obyektidir. Orenburqa gedən Rusiya qoşunları Qazaxıstan ərazisindən tranzit kimi istifadə etdilər. Rusiya hərbçiləri Qazaxıstandakı poliqondan “İskəndər” OTRK-nın atəşini reallaşdırdılar. Rusiyanın Müdafiə naziri S.Şoyqu Qazaxıstanda həmkarı Askar Jumaqaliyev ilə ikitərəfli və regional əməkdaşlıq məsələlərini müzakirə etdilər. RF prezidenti V.Putin Qazaxıstanın ilk prezidenti, hal-hazırda Elbası N.Nazarbayevi Moskvaya dəvət etmişdi, görüş zamanı ikitərəfli regional və beynəlxalq məsələlər müzakirə edildi. Prezident V.Putin Bayterekdəki kosmik-raket kompleksinə Nazarbayevin adını verməyi təklif etdi. İki ölkə arasında iqtisadi münasibətlərdə də dinamika var. “Lukoyl” Qazaxıstanda iştirakını artırıb. “Lukoyl” kompaniyasının direktoru V.Ələkbərovu Qazaxıstanda prezident, Baş nazir qəbul etdi. V.Ələkbərov “Qazmunayqaz”ın idarə heyətinin sədri Alik Aydarbekovla tədqiqat işləri barədə birgə müqavilə imzaladılar.\nRusiya ilə ratifikasiya olunmuş protokol Qazaxıstan vətəndaşlarına Rusiya ilə sərhədi keçməyi daha da asanlaşdıracaq.\nAsiya İnkişaf Bankı Qazaxıstana 250 milyon dollar vəsait ayırdı. Bu vəsait 4 vilayətdə irriqasiya şəbəkəsinin yaxşılaşmasına sərf olunacaq.\nQazaxıstan riyaziyyat və təbii elmlər üzrə akademik biliklərə görə dünyada Top 10-luğa daxil oldu. Bu barədə hökumətin iclasında Qazaxıstanın Təhsil və Elm naziri Asxat Aymaqambetov məlumat verdi.\nQazaxıstanın milli valyutası tenge zəifləməkdə davam edir. Artıq 1 dollar 390 tengelik tarixi minimuma qədər aşağı düşüb.


Azərbaycanda pensiyalarla bağlı MÜHÜM YENİLİK: Pensiya yaşına 7 il qalmış… | Xeberim.Az\n09 Mar 2021 - 15:52 23.4 K\nAzərbaycanda pensiyalarla bağlı MÜHÜM YENİLİK: Pensiya yaşına 7 il qalmış...\nİşçilərin ixtisarı zamanı pensiya yaşına çatmasına 10 il qalmış qadınların və 7 il qalmış kişilərin əmək müqaviləsinin ləğv edilməsinin qadağan olunması təklif edilir.\nAZSABAH.COM-un məlumatına görə, bu, Azərbaycanda insan hüquqlarının qorunması haqqında İnsan hüquqları üzrə müvəkkilin (Ombudsmanın) 2020-ci il üzrə məruzəsində qeyd edilib.\nHesabatda qeyd edilir ki, işçilərin ixtisarı zamanı pensiya yaşının çatmasına azı 5-7 il qalmış işçilərin əmək və sosial təminat hüquqlarının müdafiəsi məqsədi ilə yaşa görə əmək pensiyası yaşına çatmasına 10 il qalmış qadınların və 7 il qalmış kişilərin əmək müqaviləsinin ləğv edilməsinin qadağan olunsun və bununla bağlı Əmək Məcəlləsinin 79-cu maddəsinə müvafiq əlavələr edilsin.\nDigər tövsiyə bundan ibarətdir ki, işləyən pensiyaçıların sosial təminat hüququnun səmərəli təmin edilməsi və onların məcburi dövlət sosial sığorta haqqı ödəməkdən azad edilməsi məqsədilə “Sosial sığorta haqqında” qanuna müvafiq dəyişikliklər edilsin.\nÖdəmə qabiliyyətini itirmiş qeyri-dövlət müəssisələri tərəfindən işçilərə əmək haqları üzrə və istehsalatda alınmış xəsarətlərə görə borcların ödənilməsi məqsədi ilə dövlət təminat sisteminin yaradılsın və bununla bağlı zəruri mexanizmlər hazırlansın.


“Sumqayıt”ın üzvləri baş məşqçiyə etiraz etmədi » Football-plus.az\n23 may 12:19olke\n“Sumqayıt”ın üzvləri baş məşqçiyə etiraz etmədi\nVurğun Hüseynov: “Heç kimdən zəif futbol sərgiləmirdik”\n“Sumqayıt” Avroliqaya vəsiqə qazana bilmədi. Çempionatın son turunda “Zirə”yə doğma meydanda uduzan (1:2) “kimyaçılar” tarixi fürsəti əldən verdi. Halbuki komanda uğurlu traektoriya cızaraq əla şans yaxalamışdı. Lakin Samir Abasovun yetirmələri bunun davamını gətirə bilmədi. Son 5 oyunda qələbə qazana bilməyən “gənclik şəhəri” təmsilçisi azarekşlərini üzdü. “Zirə” ilə oyundan sonra Abasov istefa verdiyini açıqladı. O, bu komanda ilə hazırkı nəticədən artığını etməyin mümkünsüzlüyünü dilə gətirdi. Bundan başqa, Abasov “Sumqayıt”ı “reabilitasiya mərkəzinə çevrilmiş komanda” adlandırdı.\nDünən “kimyaçılar”ın bir neçə üzvü ilə əlaqə saxlayıb, həm uğursuzluğun səbəbləri haqda danışdıq, həm də baş məşqçinin fikirlərinə münasibət öyrəndik.\nVurğun Hüseynov: “Deyərdim ki, şansımız gətirmədi. Çünki bu qədər qol imkanları yaradırdıq. “Səbail”lə matçda rəqib qapımıza iki zərbə endirdi, ikisi də qol oldu. “Zirə” ilə matçda da eyni ssenari yaşandı. Odu ki, bunu bəxtsizliklə bağlayardım. Allah istəmədi ki, hədəfə çatmadıq. Qismət belə imiş. Psixoloji amillə də bağlamaq istəməzdim. Özünüz də gördüz ki, 3:0, 4:0 qazanmalı olduğumuz oyunlarda uduzduq. Deməzdim ki, hücumçularımız qol vura bilmir. Sadəcə, şansımız gətirmədi. Vallah, Samir Abasovun işi göz qabağındadı. Açığı, onun istefa verəcəyini gözləmirdim. Lakin bunlar futbolun içində olan şeylərdi. Qərar onundu və səbəbini özü daha yaxşı bilir. Samir müəllimə ancaq uğurlar arzulaya bilərəm. Mətbuat konfransında səsləndirdiyi fikirlərə gəlincə, “Sumqayıt” yaranandan bəri yerli uşaqlara güvənib. Əsasən də burda gənclərə şans verilir. Həmin futbolçular oynadıqca yığmalara dəvət alıb, digər iddialı klubların diqqətini çəkib. Yerlilər gəlib “Sumqayıt”da özünü göstərə bilir. Çünki burda əcnəbi futbolçular yoxdu. Başqa klublarda isə legionerlərə daha çox şans verilir. Baş məşqçinin fikirləri də bu deməkdi. Komanda olaraq heç kimdən zəif futbol sərgiləmirdik. Bunda da baş məşqçinin əməyi danılmazdı. Təbii, futbolçularda da potensial var. Ancaq o potensialı üzə çıxarmaq baş məşqçinin əməyidi”.\nTural Axundov: “Uğursuzluğa xüsusi səbəb göstərə bilmərəm. Bilirdik ki, üçüncülüyü qorumaq çətin olacaq. Qorxduğumuz başımıza gəldi. Halbuki Avroliqaya getmək istəyirdik. Komanda olaraq əlimizdən gələni etməyə çalışdıq. “Zirə” ilə oyun həlledici idi. Özü də hesabda öndəydik. Bilmirəm, arxayınlıq oldu, yoxsa başqa nəsə baş verdi. Gözlənilmədən uduzduq. Heç kim istəməzdi ki, belə olsun. İstəyirdik qalib gələk və adımızı Avroliqaya yazdıraq. Ancaq alınmadı. Uduzduğumuz hər oyunda 5-6 qol epizodumuz olub. Lakin istifadə edə bilməmişik. Sanki top qapıya girmək istəmirdi. Bunu ustalıq səviyyəsi ilə əlaqələndirməzdim. Bəlkə də həyəcan təsir edirdi. Hər şey ola bilər. Hansısa komanda bu qədər imkan yaxalasaydı, ola bilsin, 3-4 qol vurardı. Bəxtsizlik sözünü dedi. Nəticədə Avroliqadan kənarda qaldıq. Açığı, Samir Abasovun istefasını gözləmirdim. Paltardəyişmə otağına girdi, söhbət etdi və bildirdi ki, qalmaq istəmirəm. O da istəməzdi ki, belə olsun. Baş məşqçinin fikirlərinə gəlincə, bu onun düşüncələridi. Söylədiklərinə hörmətlə yanaşmaq lazımdı. Komandamı zəif saymıram. Oyunlara da baxsaq, xeyli sayda qol vəziyyətimiz oldu, lakin dəyərləndirə bilmədik. Bəlkə də həmin imkanları dəyərləndirsəydik, indi 2-ci yerdəydik. O ki qaldı futbolçuların başqa klublar haqda düşünməsinə, mən bu fikirlə razı deyiləm. Mövsümün sonuna qədər müqaviləm vardı. Şəxsən məndə belə bir şey yox idi. Gözləyirdik ki, Avroliqaya vəsiqə qazanacağıq. Amma bunu reallaşdıra bilmədik”.\nBu qədər də yox, Abasov Samir Abasov istefa verdi “Sumqayıt” strategiyanı dəyişməyəcək “Sumqayıt”ın oyunçuları azarkeşlərə qələbə sözü verdi Amil Samir Abasova haqq qazandırdı


“National Geographic”dən irqçilik etirafı – Tia.Az\n“National Geographic”dən irqçilik etirafı\n13 Mart by İmran Kerimli\nMəşhur “National Geographic” jurnalı uzun illər ərzində irqçi mövqe tutduğunu etiraf edib.\nQaynarinfo xəbər verir ki, jurnalın icraçı direktoru Suzan Qoldberq Virciniya Universitetinin Afrika və fotoqrafiya tarixi tədqiqatçısı professor Con Edvin Meysından jurnalın 130 illik tarixini araşdırmağı istəyib. Tədqiqat nəticəsinə yer verən jurnal yazı dərc edərək “National Geographic”in mövqeyinə diqqət çəkib:\n“1970-ci illərə qədər ABŞ-da yaşayan rəngli dəriyə sahib sakinlərə məhəl qoyulmadı. Onlar işçi və xidmətçi hesab edilirdi. Yerli əhali ekzotik, geyimsiz, xoşbəxt ovçular, müqəddəs vəhşilər kimi təqdim edilirdi. Qaradərili qadınlar jurnalın 130 illik tarixində həmişə geyimsiz təsvir ediliblər”.\nProfessor Meysın vəziyyəti belə təsvir edir:\n“ABŞ vətəndaşları dünya barədə Tarzan filmləri, irqçi karikaturaların yaratdığı fikirlərə sahibdir. Qaradərililər sadəcə ekzotik rəqqaslar, xidmətçi kimi təqdim olunub. Bu qəribədir, əslində, redaktor, yazıçı, fotoqrafların nəyi şüurlu şəkildə görmədiyini göstərir”.\nCon Edvin Meysın bildirir ki, jurnal son 20-30 ildir öz tarixi ilə üzləşir.\nÖncəkiXızıdakı bu baxçada uşaqların həyatı təhlükədədir — FOTO\nSonrakıFransada Bəşşar Əsədin əmisinin 691 milyon avro dəyərindəki əmlakı müsadirə edilib\n2018-ci ilin ən yadda qalan HADİSƏLƏRİ\nİcra başçısı ordenlə təltif edilib\nBakıda yol polisi avtomobili qəzaya uğradı (VİDEO)\nMəşhur şokolad firması halal istehsala başladı\nMərhum aşığın dəhşətli ölüm səbəbi (VİDEO)\n“Dəmir Yolları”nın işçilərini elektrik cərəyanı vurdu: ölən və yaralanan var\nPrezident: “Sağlamlığı təmin və bərpa etmək üçün Azərbaycanda bütün şərait var”\nAQTA sədri Qoşqar Təhməzli ABŞ-ın Azərbaycandakı səfirliyinin müvəqqəti işlər vəkili Uilyam Gill ilə görüşüb\n98 milyon avroluq kitabxana (FOTOLAR)\n2018-ci ildə neçə jurnalist öldürülüb? – DƏHŞƏTLİ STATİSTİKA\nAlmaniyada zebralar sirkdən qaçdı – VİDEO\nİnsanlar 200 il yaşamağın yolunu tapacaqlar – Nostradamusun proqnozu\nMourinyu “Mançester Yunayted”dən kənarlaşdırıldı\nKişilərin adi səhvləri – Qadın özünü niyə sevilməyən hiss edir?


Amerika İraqdakı qoşunlarını Türkiyə ərazisi ilə çıxarmaq istəyir\n2021, 20 İyun, bazar, Bakı vaxtı 12:05\nHillari Klinton və Türkiyənin Xarici İşlər naziri Əli Babacan, Ankara, 7 mart 2009\nABŞ-ın Dövlət katibi Hillari Klinton Misirin Şarm-əl-Şeyx şəhərində Qəzzaya 5 milyard dollar yardım toplayandan sonra Türkiyəyə gəldi.\nKlintonun Ankara ilə müzakirələrinin əsas mövzusu Amerika qoşunlarının İraqdan çıxarılmasıdır. ABŞ bu əməliyyatı Türkiyə ərazisindən həyata keçirmək niyyətindədir.\nKlintonun gəlişi ərəfəsində yerli müşahidəçilər 6 il qabaq, 1 mart 2003-cü ildə ABŞ-la Türkiyə arasında yaşanan diplomatik gərginliyi yada saldılar.\nO zaman ABŞ-ın İraqa hücum planları çərçivəsində Vaşinqton Ankara ilə uzunmüddətli hərbi, siyasi və iqtisadi danışıqlar apardı. Amerika əsgərlərinin Türkiyə ərazisindən Şimali İraqa girməsi üçün Ankaraya 32 milyard dollar pul verilməsinə dair razılığa gəlinmişdi.\nLakin həmin günlər Baş nazir kreslosunda son günlərini keçirən Abdulla Gül təkidlə demişdi ki, Türkiyə öz torpaqlarından İraqa qoşun göndərilməsinə razılıq verməyəcək.\nYeni hökuməti qurmağa hazırlaşan R.T.Ərdoğan isə AKP-dən olan millət vəkillərinə bu məsələnin müzakirəsində sərbəstlik vermişdi.\nNəticədə iqtidarın təklifini rədd edən Türkiyə parlamenti Amerika qoşunlarına Türkiyə ərazisindən keçməsinə icazə vermədi.\nBu qərar, 1974-cü ildə Kipr adasına qoşun çıxarmasından bəri Ankara ilə Vaşinqton arasındakı münasibətlərin en çox pisləşdiyi dönəmin başlanğıcı oldu.\nDiplomatik münasibətlərin soyuması tezliklə konkret faktlarda öz əksini tapdı. İş o yerə çatdı ki, ABŞ hərbçiləri 2003-cü ilin iyulunda Şimali İraqın Süleymaniyə şəhərində Türkiyənin xüsusi təyinatlı dəstə üzvlərinin başına çuval keçirərək onları həbs etmişdi.\nGərginləşən münasibətlər yalnız 4 ildən sonra düzəlməyə başladı. O vaxtın xarici işlər naziri Abdulla Gülün səyləri nəticəsində Ankara ilə Vaşinqton arasındakı soyuqluğu aradan qaldırmaq mümkün oldu.\n2007-ci il noyabrın 5-də Ağ Evdə prezident Buşla görüşən baş nazir Ərdoğan Şimali İraqda PKK terror təşkilatına qarşı mübarizədə ABŞ-ın dəstəyini ala bildi.\nTürk ordusunun o vaxtdan bəri Şimali İraqda keçirdiyi hava əməliyyatlarında ABŞ-dan kəşfiyyat dəstəyi verilir. ABŞ-ın təkidi ilə terrora qarşı mübarizədə Bağdad hökuməti ilə də birbaşa əlaqələr yaradan Türkiyə bölgədə öz təsir gücünü yenidən göstərməyə başladı.\nBu nöqteyi-nəzərdən Hillari Klintonun Ankaraya səfərinin iki köhnə müttəfiq arasındakı münasibətlərin gələcəyi üçün nə qədər mühüm olduğu ortaya çıxır.\nHillari Klinton Ankarada Atatürkün mavzoleyindən başlayaraq dostanə bəyanatlar verdi. O elan elədi ki, prezident Obama 1 ay içində Türkiyəyə gələcək.\nBütün bu bəyanatlar göstərir ki, Orta Şərqdə cərəyan edən proseslərdə iki ölkənin bir-birinə çox böyük ehtiyacı var. Suriya ilə İsrail arasındakı sülh müzakirələrindəki fəaliyyətinə görə Baş nazir Ərdoğana minnətdarlığını bildirən xanım Klinton sanki regionun gələcəyi ilə bağlı Türkiyənin boynuna indidən ağır yüklər qoydu.\nKlintonun gedişindən bir neçə gün sonra prezident Gülün Tehrana nəzərdə tutulan rəsmi səfəri, ondan sonra isə Obamanın Türkiyəyə planlaşdırılan səyahəti Ankara-Vaşinqton xəttinin çox hərəkətli olacağını deməyə imkan yaradır.


XƏSTƏLİYİN ÖZ-ÖZÜNƏ YOLUXMASI YOXDUR! – Hədisinin Açıqlaması\nTarix\t 19 İyun 2020 HƏDİS\nTarix boyu insanlar müəyyən yoluxucu xəstəliklərlə qarşı-qarşıya qalmışdırlar. İnsanlıq tarixinin hər dövründə olduğu kimi yoluxucu xəstəliklərə Hz. Peyğəmbər dövründə də təsadüf olunmuşdur. Belə xəstəliklər qarşısında Hz. Peyğəmbərin insanlara etdiyi tövsiyələr covid-19 adıyla dünyanı cənginə alan yoluxucu xəstəliyin baş alıb getdiyi bu günlərdə daha çox maraq dairəsindədir. Hz. Peyğəmbərdən xəstəliklər qarşısında bir-birinə zidd kimi görünən iki fərqli açıqlama nəql olunmuşdur.\nBelə ki, Buxarinin əsərində Əbu Hüreyrədən nəql olunan belə bir hədis keçməkdədir. “Xəstəliyin öz-özünə yoluxması yoxdur. Əşyada, bayquş səsində və Səfər ayında uğursuzluq yoxdur. Lakin cüzzam xəstəsindən aslandan qaçdığın kimi qaç!” (Buxari, Tibb, 19). Görüldüyü kimi hədisin əvvəlində xəstəliyin öz-özünə yoluxuculuğunun olmadığı qeyd olunsa da son qismində cüzzam xəstəsindən aslandan qaçar kimi uzaq durulması tövsiyə olunmuşdur. Bu hədisdə ortaya çıxan problemə müəyyən qədər aydınlıq gətirən digər bir hədisə elə Buxarinin əsərində rast gəlirik.\nBelə ki, Əbu Hüreyrə Hz. Peyğəmbərdən: “Xəstə heyvanlar sağlam heyvanların yanına gətirilməsin” – hədisini nəql etmiş və bəzi səhabələr ona etiraz edərək daha öncə “Xəstəliyin öz-özünə yoluxması yoxdur” hədisini xatırlatdıqda Əbu Hüreyrə o hədisi nəql etdiyini inkar etmişdir. (Buxari, Tibb, 53) Əbu Hüreyrənin bu cavabından elə anlaşılmaqdadır ki, “Xəstəliyin öz-özünə yoluxması yoxdur” hədisi hər hansı bir səbəblə qüvvədən düşmüş və müəyyən xəstəliklərin yoluxucu olduğu qəbul olunaraq belə hallar qarşısında tədbirli olmaq tövsiyə olunmuşdur.\nBu həqiqət Hz. Peyğəmbərin taun xəstəliyi haqqında söylədiyi hədisi ilə də üst-üstə düşməkdədir. “Siz bir yerdə taun xəstəliyinin çıxdığını eşitdiyiniz zaman ora getməyin. Sizin olduğunuz yerdə taun xəstəliyi yayılarsa olduğunuz yerdən çıxmayın!” (Buxari, Ənbiya, 56). Bu hədis bu gün yoluxucu xəstəliklərə qarşı dövlətlərin aldığı karantin tədbirlərini tam olaraq dəstəkləyən önəmli bir hədisdir. Hz. Ömərin Şamda yayılan vəba xəstəliyi səbəbilə ora girməyərək geri qayıtması və: “Allahın qədərindən yenə Allahın qədərinə sığınıram” deməsi də (Buxari, Tibb, 30) yoluxucu xətsəliklər qarşısında ta o dövrdən bəri müsəlmanların karantin qaydalarına uyğun hərəkət etdiklərini göstərməkdədir. Nəticə olaraq, bu gün də tarix təkrarlanmaqda və yoluxucu bir xəstəlik bütün dünyanı öz cənginə almaqdadır. İslam tarixinə nəzər salan hər bir müsəlmanın bu xəstəlik qarşısındakı duruşu Hz. Peyğəmbər və səhabələrinin duruşu kimi olmalıdır. Allahın qədərindən yenə Allahın qədərinə sığınmaq.\n“BİZ İSLAMAFOBİYA İLƏ MÜBARİZƏ APARMALIYIQ” – FOTO\n“ERMƏNİLƏR BÜTÜN MÜSƏLMANLARIN DİNİ HİSSLƏRİNİ TƏHQİR EDİBLƏR”\nQMİ SƏDRİ RUS PRAVOSLAV KİLSƏSİNİN MİTROPOLİTİNİ QƏBUL EDİB\nROMA PAPASI “SALAM ALEYKUM” DEYƏRƏK İRAQLILARI SALAMLAYIB\nBMT: “MÜSƏLMANLARA QARŞI NİFRƏT EPİDEMİYA DƏRƏCƏSİNƏ ÇATIB”\nKAİNAT SƏSSİZ BİR QURAN, QURAN SƏSLİ BİR KAİNATDIR\nQurani-Kərim möminin daxili və xarici aləminə dinclik verən bir nurdur. Cahan səssiz bir Qurandır, yəni bu kainat, ilahi xariqələr aləmi...


Vətən savaşı müddətində Ana Vətən Partiyasının fəaliyyətinin qısa xronikası – AVP.AZ\n44 gün ərzində Müzəffər Ali Baş Komandanın rəhbərliyi ilə qəhrəman əsgər və zabitlərimiz tarix yazdılar. Həsrətində olduğumuz torpaqlarımız işğaldan azad olundu. Azərbaycanın ən yeni tarixinin yazılmasında əsgərlərimizin danılmaz imzası var.\n44 gün ərzində Millət Vəkili, Ana Vətən Partiyasının sədri Fəzail Ağamalı cəbhə bölgəsində döyüşən əsgərlərimizə zəruri əşyalar göndərmiş, Salyan Şəhər xəstəxanasında müalicə alan 200 – dən çox yaralı əgərlərimizə dəfələrlə baş çəkmiş, onlara qayğısını əsirgəməmişdir. Salyan – Neftçala rayonlarından şəhid olan Vətən oğullarının ailələrini və qazilərimizi, hələ də hərbi xidmətini Şuşa və Laçında davam etdirən 12 əsgər ailələrini diqqətdə saxlamışdır. Fəzail Ağamalı bundan sonra da Şəhid və qazi ailələrinə qayğısını davam etdirəcəkdir.\nAVP Mətbuat Xidməti\n29 Dekabr 2020  ci il.


Amerikaya gəlmək üçün tələbə vizası\nAmerika universitet və kolleclərinə qəbul olunmaq viza almaq üçün qarantiya deyil.Viza almaq sizə Amerikaya yetişməyə icazə verir, amma bu isə imiqrasiya şöbəsinin sizin ölkəyə daxil olmanıza icazə verməsinə qarantiya vermir. Səyahət sənədləri Dövlət Departamenti tərəfindən verilir. Amma mühacirət məsələsi Daxili Təhlükəsizlik Nazirliyinin səlahiyyətindədir. Dövlət\nDepartamenti viza əldəetmənin butun qaydalarını göstərən Veb səhifəyə malikdir. Bu veb səhifənin elektron ünvanı unitedstatesvisas.gov-dur.\nSiz viza üçün lazımı sənədlərlə Amerika səfirliyinə və ya konsulluğuna müraciət edə bilərsiniz ki, onların siyahısına Amerikada məktəbə qəbul olunmağızın haqqında sənədlər də daxildir.\nSiz həmçinin kifayət qədər maliyyə imkanlarına malik olmanız haqqında bank və vergi hesabatlarını göstərən sənəd təqdim etməlisiniz.Və təhsilinizi başa vurduqdan sonra vətənə qayıdacağınız haqda dəlil gətirməlisiniz.\nBunlar viza almaq üçün vacib olan tələblərdir. Konsulluq həmçinin sizin şəklinizi çəkib və barmaq izinizi götürəcək.\nXarici tələbələrlə yerli konsulluqda müsahibə olur. Onlara çoxlu suallar və eyni zamanda məlumat verilir. Buraya viza ərizə forması üçün ödəmələri hara və necə etmək haqqında direktivlər daxildir.\nÖdəmə 200 ABŞ dollarıdır. Siz Amerikada məktəbə daxil olan kimi viza üçün müraciət etməlisiniz çünkü viza müraciətinə baxılması vaxt aparır.\nSiz proqram başlamazdan 120 gün qabaq viza almalı və əgər tələbə kimi birinci dəfə ABŞ-a gəlirsinizsə, dərslər başlamazdan 30 gün əvvəl ölkəyə daxil olmalısınız.\nSiz Amerikaya bir kərə gəldikdən sonra, vizanızın və təhsilin şərtlərini pozmadığınız təqdirdə təhsil alacağınız müddətdə burada qala bilərsiniz. Sizin təhsil aldığınız məktəb sizin tələbə kimi statusunuz haqqında məlumatı DaxiliTəhlükəsizlik Nazirliyinə təqdim edir.\nBir də xatırladaq ki, ABŞ-da oxumaq üçün tələbə vizası almaq barədə ən dəqiq məlumatı unitedstatesvisas.gov ünvanında tapa bilərsiniz.


Samaxida sel sulari iki korpunu ucurub, bir kendle elaqe kesilib - Azadliq Xeber\nSamaxida sel sulari iki korpunu ucurub, bir kendle elaqe kesilib\n24 May, 2017 21:31 xeber – Şamaxı rayonunun dağlıq ərazilərinə yağan leysan yağışı fəsadlar törədib.”Report”un Şirvan bürosunun xəbərinə görə, nəticədə Pirsaat çayında suyun səviyyəsi qalxıb və rayonun Talışnuru dağ kəndi ilə gediş-gəliş kəsilib.Bundan əlavə, dağlardan gələn sel suları kəndin daxilində olan 2 körpünü uçurub. Çayın sahilində yerləşən evləri su basıb. Uçulan körpüdən istifadə edərək çayın o tayındakı məktəbə gedən şagirdlərin işi çətinləşib. Sel torpaq axınını da aktivləşdirib. Dağdan axan torpaq bir evin üzərinə tökülüb.Kənd sakinləri “Report”a bildiriblər ki, artıq Talışnuru kəndinə minik maşınlarının gedişi dayanıb. Hazırda yerli sakinlər çayı keçməkdə çətinlik çəkirlər. Çayın gətirdiyi iri daşlar və güclü sel axını hərəkətə mane olur.Qeyd edək ki, kəndə gedən körpü 1996-cı ildə bərpa olunsa da, hazırda ondan istifadə etmək mümkün deyil. Selin vurduğu zərərin miqdarı hesablanır.


Gedin, Əli Kərimlidən üzr istəyin |\nGedin, Əli Kərimlidən üzr istəyin\nHökumət AXCP sədrinin haqlı olduğunu necə etiraf edir?\nAprelin əvvəlində cəbhədə atəşkəsin pozulmasını və 3 günlük gərgin döyüşləri hamı yaxşı xatırlayır. Bu döyüşlərdə 100-ə yaxın hərbçimiz şəhid oldu, xeyli sayda əsgərlərimiz yaralandı, amma ordumuz əzmkarlıq nümayiş etdirərək düşmənə layiqli cavab verdi. Təbii ki, bu 3 günlük döyüş zamanı düşmən də böyük itkilər verdi və ordumuz bəzi yüksəklikləri ələ keçirdi.\nBu gərgin vəziyyətdə ölkə müxalifəti də orduya birmənalı dəstək verdi və ümumi həmrəyliyin yaranması təmin edildi. Amma uzun illərdən sonra yaranmış fürsətdən yenə də istifadə edilmədi və hökumətimiz birtərəfli atəşkəs elan etdi. Bundan sonra düşmən yenə də atəşkəsə əməl etmədi və atəşkəsi kobud şəkildə pozmağa davam etdi. Əlbəttə ki, hökumətin bu mənasız geriçəkilməsi cəmiyyətdə etirazla qarşılandı. Hamı başa düşürdü ki, belə vəziyyətdə geri çəkilmək sülhpərvərliyin yox, prinsipsizliyin göstəricisidir. Təbii ki, baş verənlərə AXCP sədri Əli Kərimli də sərt mövqe sərgilədi. Əli Kərimli hökumətin bu addımının yanlış olduğunu bəyan etdi. Düşmənə yeni səngərlər qazmaq, istehkamlar qurmaq üçün vaxt vermək olmazdı. Əksinə, atəşkəs razılaşmasına əməl etməyən tərəfi ciddi cəzalandırmaq lazım idi və bütün məsuliyyət düşmənin üzərində qalacaqdı. Bəli, Əli Kərimli israrla yazırdı ki, cəmiyyətdə və orduda bu qədər ruh yüksəkliyi yaranıb, düşmən növbəti dəfə kobud səhvə yol verib və bu fürsətdən istifadə edib xeyli irəliləmək mümkündür.\nAmma vətənşüvənlər Əli Kərimlinin mövqeyini süngü ilə qarşıladılar, Əli Kərimlinin evinin qarşısında “şou-proqramlar” təşkil etdilər. Hökumət qəzetləri Əli Kərimlini “gənclərin qatili” kimi təqdim etdilər. Rejim sözçüləri Əli Kərimlini uğurlu sülh danışıqlarına kölgə salmaqda ittiham etdilər. Hətta rəsmi təbliğat hamını inandırmağa çalışdı ki, danışıqlar məntiqi sonluğuna çatır və qısa müddət ərzində torpaqlar işğaldan azad ediləcək.\nAmma bir neçə gün ötdü və real mənzərə göz önündədir. Danışıqların zərrə qədər uğura aparmadığını hökumət sözçüləri etiraf etməyə başladılar, Ermənistan hakimiyyəti danışıqlardan imtina etdi və növbəti dəfə atəşkəs pozuldu.\nNəticədə yüzlərlə ev xaraba qaldı, dinc sakinlər halak oldu və düşmən aramsız atəşlərə davam edir. Cəbhə bölgəsindən paylaşılan materiallardan da aydın görünür ki, 26-27 aprel tarixlərində cəbhədə müharibə gedib.\nDaha sonra Müdafiə naziri “düşmənin bütün obyektləri vurulsun” əmri verir, prezidentin köməkçisi Əli Həsənov müharibədən danışdı, YAP-çı deputatlar iri miqyaslı əməliyyatların olacağına işarə etdilər və s.\nBəli, dünənə qədər Əli Kərimlini ittiham edənlər, ona qarşı iyrənc kampaniya təşkil edənlər, indi müharibənin qaçılmaz olduğunu, sülh danışıqlarının heç bir nəticə vermədiyini söyləyirlər.\nHansıki, aprelin əvvəlində müəyyən məsafə qət edib düşməni qaçmağa məcbur etsəydik, bu gün nə yüzlərlə yaşayış məntəqəsi xaraba qalardı, nə də dinc sakinlər həlak olardı.\nBir daha təsdiqləndi ki, Əli Kərimli israrında haqlı imiş və bu “analoqsuz komanda”dan daha uzaqgörən düşünürmüş.\nƏslində, hökumət əsassız ittihamlara, şər-böhtan kampaniyasına görə Əli Kərimlidən üzr istəməlidir. Əli Kərimlinin evinin önündə xoruz kimi banlayanlar, Müdafiə Nazirliyinin, Milli Məclisin, Prezident Aparatının qarşısında aksiya keçirməlidilər.\nÇünki, Əli Kərimliyə qarşı kampaniya cəmiyyətdəki milli ruhu, həmrəyliyi öldürməyə, nəticəsiz sülh danışıqlarını davam etdirməyə xidmət edirdi. Sadəcə olaraq elə bir vəziyyət yarandı ki, sülh danışıqlarının mənasızlığını etiraf etməyə məcbur oldular. Bu həm də onu göstərir ki, 24 il davam edən danışıqlar sadəcə vaxt itkisiymiş.\nBəli, dünənə qədər Əli Kərimlini qınayanlar, indi onun haqlı olduğunu etiraf edirlər. Ümumiyyətlə, uzun illərdi Əli Kərimli həqiqəti dediyinə görə ittiham edilir.\nBir daha təkrar edirəm, gedin Əli Kərimlidən də, bu xalqdan da üzr istəyin. Aprelin əvvəlində lazımi addımlar atılsaydı, aprelin sonunda bu qədər faciə ilə üzləşməzdik.


Yəməndə hava hücumları davam etdirilir\nSəudiyyənin hərbi rəsmiləri bombalamanın ilk mərhələsinin “uğurla” başa çatdığını bildirib\nSəudiyyə Ərəbistanının başçılığı altında Yəmənin bir çox hissəsinin nəzarətini ələ keçirən şiə Huti qrupunu devirmək məqsədi daşıyan regional səylər çərçivəsində artıq ikinci gündür döyüş təyyarələri Yəməndəki üsyançı hədəflərinə hücum edirlər.\nRəsmilərin və şahidlərin sözlərinə görə, cümə günü koalisiyanın döyüş təyyarələri hərbi bazalar daxil olmaqla, üsyançıların paytaxt Sənada nəzarət etdiyi digər hədəf nöqtələrini bombalayıblar.\nSəudiyyənin hərbi rəsmiləri bombalamanın ilk mərhələsinin “uğurla” başa çatdığını bildirib. Lakin Müdafiə Nazirliyinin müşaviri Əhməd Bin Həsən Əsirinin sözlərinə görə, müttəfiqlərin birgə hücumu da zəruri ola bilər.\n“Artıq bu mərhələdə hələ ki, qurudan əməliyyat planlaşdırılmır, lakin situasiya bunu gərəkdirsə Saudiyyənin quru qoşunları və müttəfiq qüvvələr hər bir aqressiyanın qarşısını almağa hazır olacaqlar”, deyə, o bildirib.\nBeş Körfəz monarxiyası daxil olmaqla, 10 ölkədən ibarət koalisiya İranın dəstəklədiyi Hutiləri məğlub etməyə və Yəmənin beynəlxalq miqyasda qəbul edilən hökümətini bərpa etməyə çalışır.\nCümə günü Səudiyyə Ərəbistanının uzun illərdir müttəfiqi olan Pakistan koalisiyaya daxil olub-olmayacağına qərar vermədiyini bildirib. Müdafiə naziri Kavaca Asif parlamentə “nəyin bahasına olursa olsun” İslamabadın Saəudiyyə Ərəbistanının ərazi bütovlüyünü müdafiə etməyə hazır olduğunu, ancaq təriqət müharibəsində iştirak etmək istəmədiyini bildirib.


“Bizim üçün hər oyun vacibdi. Onlardan biri də sabahkı görüşdü”.\nRekord.az xəbər verir ki, bunu “Qarabağ”ın baş məşqçisi Qurban Qurbanov deyib. Azərbaycan çempionu Avropa Liqasının qrup mərhələsinin III turunda sabah Kipr APOEL-ini qəbul edəcək. Qarşılaşmadan əvvəl təşkil edilən mətbuat konfransında Qurbanov fikrini bu sözlərlə davam etdirib:\n- Əlbəttə, hamımız qələbə gözləyirik. Hər zaman intizamlı oyun göstərməyə çalışırıq. Pis hazırlaşmamışıq.\n- Psixoloji cəhətdən üstün cəhətləri var. Mənfi tərəfləri də var. Hər iki komanda üçün asan olmayacaq. Hər iki komanda bir-birini daha yaxından tanıyır, yaxşı analiz edə bilər. Həddən artıq istəkli olmalıyıq. Üstünlüyü bunda axtarmalıyıq. Oyun üslubumuzu yaxşılaşdırmalı və istəyimizi də artırmalıyıq. Çempionatda bir rəqibə qarşı eyni mövsümdə 4 dəfə qarşılaşırıq. Məcburuq ki, bu dəfə daha ciddi yanaşaq. (matc.az)


BIR INƏK BUZOVDAN SONRA OVLANARKƏN (FOTO VƏ VIDEOLAR) - HEYVANLAR - 2021\nİnəklər çobanlandıqdan sonra ovlamaq üçün gəldikdə\nİnəklərin doğuşdan sonra ovuna gəldikləri sualları, göründüyü kimi sadə deyil. Bir tərəfdən dərslik dərslikləri var, digər tərəfdən isə inəklərin hamısı eyni olmadığını nəzərə almalıdır. Bəzi hallarda ovçuluq aydın şəkildə izlənilə bilər və problemsizdir. Digərləri isə sakit olur və çox vaxt ətrafında gəzirlər. Buna görə, gübrələmə vaxtında baş vermir və ya baş vermir. Daha sonra bir inək ovunu müəyyənləşdirmək üçün əsas yolları təhlil edər və artıq sizin üçün ən yaxşınıza uyğun hansı qərar qəbul edirsiniz.\nBir inək sürmək daha yaxşıdır\nİnəklər polycyclic məməlilərdir. Orta hesabla, sağlam bir inək dövrü təxminən üç həftə davam edir. Ov tez-tez gecə gəlir, amma hazır bir boğa ilə mühafizə dəyər deyil. Əslində, ikinci, hətta üçüncü gündə normal bir inək toqlamaq daha yaxşıdır. Prosesin başlanmasından sonra ilk iki gündə, görmə əlamətlərinə baxmayaraq, heyvan hələ gübrələmə üçün hazır deyil.\nBir inək sağlam olduqda, ov 3-5 günə qədər davam edir və üç mərhələdən ibarətdir:\nproses yalnız özünü göstərməyə başlayır və həmişə fərqlənmir, bir gün davam edir;\nhəyəcan aydın görünür, lakin bir inək sürmək erkən, 24-36 saat davam edir;\nüçüncü mərhələ ova gələn inək toxumun 7 ilə 20 saat arasında davam etməsi zamanıdır.\nBaşlanğıc mərhələdə, Burenka, korralın ətrafında bir itirilmiş kimi gəzir. Heç bir səbəbdən asılı olmayaraq, digər inəklərə, bəzən ayaqda dura bilər. Vaginal dodaqların şişməsi, mucusun aşağı olmasıdır.\nƏn görkəmli, həyəcanlı inəkin ikinci mərhələsi sevgiyə çevrilir və sevgini təcəssüm etdirir. Burenka hər kəs yandırır və bir öküz görünəndə dondurur. Aydın və bolca vurğulamaq.\nÜçüncü mərhələdə inək aktiv deyildir, yerə köklənir və öküzü gözləyir. Vaginal axıntı çəhrayı, bəzən qəhvəyi və qalın olur.\nİstilik ovunun təyin edilməsi\nNormal və gündəlik temperaturun ölçülməsi inəyin ova gəldiyini göstərir. Yumurtlama baş verdiyi zaman, bürenk temperaturu əvvəlki günlərlə müqayisədə 2-3 decimal dərəcə artmaqdadır.\nHeyvanın rektumuna yerləşdirilən xüsusi bir termometrlə heyvanların temperaturu ölçmək. Bu proseduru sevməyənlər istilikləri yeni tərtib süddə ölçə bilərlər. Lakin bu vəziyyətdə nəticə daha az dəqiqdir.\nÖlümlər son ovdan və ya buzovdan iki həftə sonra başlayır. Termometriya yaxşı bir şeydir, ancaq hələ də doğum verməyən buzovlar üçün daha uyğundur. Təcrübəli inəklərdə temperaturun artması yalnız ovaların 25% -ində müəyyən edilir.\nTermometriyanın metodu yalnız əvvəlki növbələrdə asanlıqla və komplikasiyadan keçən tamamilə sağlam heyvanlar üçün uygundur, əksinə hər hansı bir pozuntu ovun başlanğıcı kimi qəbul edilə bilər.\nBu üsul bəlkə də ən qədim və ən etibarlı hesab olunur. Gənc bir kişi inəkdə estrusun başlanğıcını dəqiq şəkildə müəyyənləşdirir. Təbiət və ya cins xüsusiyyətlərinə görə, estrusun başlanğıcı kifayət qədər sağlam inəklərdə görmə qabiliyyətinə malik deyildir.\nBelə bir öküz bir inəyin bədəninin xarici təzahürlərinə ehtiyac duymur, kişi östrusun başlanğıcını kokuyla hiss edir. Ov zamanı vaginal axıntı xüsusi bir qoxu və yaxşı bir qoxu vardır, dərhal hiss edir.\nYalnız böyük fermerlər bu cür zövq ala bilərlər. Probe buqası baxımlı və həsrətlidir. Lakin, bu imtiyazlı vəziyyətə baxmayaraq, tohumlanmaya icazə verilmir.\nBu sümük gündə iki dəfə, səhər və axşam, sağım başlamazdan iki saat əvvəl götürülür. O, bir saatdan çox işini edir. Plansız konsepsiyaların qarşısını almaq üçün prob probları toxum probları ilə bloklanır.\nPedometerlərin gəlməsi ilə, və ya daha sadə, pedometers, breeders onları tez bir zamanda qəbul etdi. Bir inək "gedərkən" daha çox hərəkət edir. Gündüz çayırda və ya kiçik bir qələmdə otlandığının mütləq əhəmiyyəti yoxdur. Ovin başlaması ilə başlayan addımların sayı iki dəfə artar.\nYumurtlamanın başlanğıcını təyin etmək üçün, Burenka'nın yürüyüşler zamanı ne kadar çeker olduğunu bilmeniz lazımdır. Heyvanın cəsədində olan qurğunun östrusdan bir həftə əvvəl qurulub. Məlumatlar gündəlik qəbul edilir, sonra orta hesabla 3-4 gün göstərilir. Bu nömrələri əlinizə atarkən, dərhal uyğunsuzluğun olduğunu görəcəksiniz və ilk günündən başlayaraq ovu müəyyənləşdirəcəksiniz.\nCihaz inək ayağına və ya yaxasına əlavə edilə bilər. Ancaq breeders dərhal yaxası haqqında unutma gəlir. Belə ölçülərlə olduqca böyük bir səhv var. Axı başın hər hansı bir dönüşü bir addım olaraq qəbul edilir.\nA pedometre bir probu saxlayandan daha ucuzdur. Ancaq böyük bir sürü pedometer ilə təchiz edərsənsə, bu sizin üçün çox qəpikdir. Cihazın qiyməti 2500 rubldan başlayır.\nBoya ilə ampul\nİnsanın ovunu müəyyənləşdirmək üçün başqa bir sadə və ən əhəmiyyətlisi ucuz bir yol var. Parlaq boya ilə kiçik bir ampul xüsusi bir yapışqan ilə inək arxa əlavə olunur.\nBir öküzə atlayın, bir inək yumurtlama zamanı yalnız icazə verə bilər. Buna görə, əgər bürenkiniz yosundan arxa tərəfində bir yerə gəlirsə, o, estrusa başlamışdır və o, öküzü ona verər.\nStatistikaya görə, bu üsul 92% -ə qədər performans verir. Ancaq burada baş verən hadisələr, başqa bir inək ampulla sarsıla bilər. Nəhayət, ovçuluq vəziyyətində olan inəklər tez-tez yoldaşlarının arxasına başlarını qoyurlar.\nBundan əlavə, bir çox iri fermalarda, otlaqdan döndükdən sonra, sürü sözdə avtomobil yuma vasitəsilə keçir. Cihazlar sadəcə inəkdən olan boya şüşəsini silməkdədirlər.\nOvçuluqdan nə qoruya bilər\nSürü sürətlə çoğaltılması və ətdə yüksək məhsuldarlıq və ya kilo alması hər bir təsərrüfatın prioritet vəzifəsidir. Ancaq planlaşdırma zamanı inəkin özünü unutmamalıyıq. Bir inək doğumdan sonra ovulmaq üçün gəldiyi zaman sağlam olmalı, aksi hallarda heyvan normal buzovu daşıyacaqdır.\nBir inəkin mütəmadi olaraq hamiləliyə hazır olmağının əsas göstəricilərindən biri ağırlıqdır. Hətta baytarlara da ehtiyac yoxdur, çünki əgər bir inək birdən bir ay içində lazımi çəki qazanmırsa, ovun yenilənməsini gözləmək lazımsızdır. Yəni heyvanın cəsədi hələ də bərpa edilməmişdir.\nDoğumdan bir həftə sonra bir inək endometrit üçün yoxlanılmalıdır. 10 saatdan artıq bir gecikdirmə gecikməsi varsa bu xüsusilə vacibdir. Bir həftə sonra, baytarlıq ovu və ümumiyyətlə heyvanın bütün ginekologiyasını araşdırmalıdır.\nHər şey normaldırsa, ilk ovu 20-30 gün aralığında baş verməlidir. Sağlam çuxur artıq ilk ovu əhatə edə bilər.\nOvu atmağı təhdid edən nədir\nİnterstisiya dövrü ideal olaraq 12-13 aydan çox olmamalıdır. Hamiləlik 285 gün çəkir, postpartum bərpa. Qarışıqlıq və yeni hamiləlik arasında ən çox icazə verilə bilən qırılma 90 gündür. Bir buzov doğulduqdan sonra yeni bir ovlanma dövrü bir ayda bir inək olur və hər iki istiqamətdə 10 gün müddətində icazə verilə bilər.\nBu dövrdə doğuş zamanı optimallaşdırmaq üçün həddindən artıq cəhdlərdə bir çox sahibkar gecikdirir. Və sonra bir inək ovuna vaxtında gəlməli və ya hamilə qalmayıb nəyə görə inanmırlar. Ovçuluq müddətinin uzanması ürək-damar sisteminin iltihabı və hətta infertiliya ilə təhlükə yaradır.\nİnək ovunu müəyyənləşdirmək üçün bir çox yollar yetişdiricilərin həyatını daha asanlaşdırdı.\nOvulyasiya diaqnozu üçün digər etibarlı və ucuz üsulları bilirsinizsə, şərhlərdə yazınız.\nSosial şəbəkələrdəki dostları ilə paylaşma məlumatları, bəlkə də təqdim etdiyinizə görə kimsə öz təsərrüfatını optimallaşdırır və sizə minnətdar olacaq.


Antikorrupsiya həbsləri genişlənir - Ziya Məmmədov necə “xilas olub”\n06 Noyabr 2015, 09:09\nİqtidarın “fil”ini qurban verməsinin daha bir sirri; Prezidentdən məmurlara yeni xəbərdarlıq: “Heç kim toxunulmaz deyil”; xəbərlər var ki, iqtidar həbslərin miqyasını tam açıqlamır, bir sıra məhkəmələrdə “növbətçi məhkəmə” sistemi tətbiq edilib, hər gün şəhərin müxtəlif məhkəmələrinə “konvoy”la həbs olunmuş adamlar gətirilir və buradan da birbaşa Bakı İstintaq Təcridxanasına aparılır; nəqliyyat nazirinin niyə İsveçrəyə getməsi barədə sensasion iddialar...\nPrezident İlham Əliyevin sədrliyi ilə oktyabrın 12-də keçirilmiş son müşavirədə məmurlara ünvanlanmış sərt mesajları hakimiyyətdə ciddi siyasi proseslərin startı kimi dəyərləndirilirdi. Toplantıda dövlət başçısının “əgər rüşvətxorluq, korrupsiya, yoxlamalar, lisenziyalar, haqqoyma olmasaydı, görün, büdcəmiz nə qədər arta bilərdi?!\nBuna nə qədər dözmək olar?! Artıq qurtardı, yəni hövsələ tükənib. Hər kəs nəticə çıxarsın. Nəticə çıxarmasa, cəzalandırılacaq” bəyanatından 5 gün sonra heç kimin gözləmədiyi halda Eldar Mahmudov milli təhlükəsizlik naziri postundan çıxarıldı, böyük bir rüşvət çetesinə çevrilmiş MTN strukturunda “təmizləmələr” və həbslər başladı. Hakimiyyətin silkələnməyə ən güclü fiqurlardan birindən və həm də seçki ərəfəsi başlaması dövlət başçısının “kim nəticə çıxarmasa, cəzalandırılacaq” qərarının arxasında olduğunu sübut etdi. Qeyd edək ki, oktyabrın 14-də baş prokuror Zakir Qaralovun sədrliyi ilə müşavirənin Baş Prokurorluğun binasında deyil, Korrupsiyaya qarşı Mübarizə Baş İdarəsində keçirilməsi diqqət çəkmişdi. Prezidentin müşavirəsindən dərhal sonra Baş Prokurorluğun hərəkətə keçməsi ölkədə yeni antikorrupsiya tədbirlərinin başlandığının anonsu sayıla bilərdi. Hələ bir neçə gün əvvəl “Yeni Müsavat” öz mənbələrinə istinadən Antikorrupsiya İdarəsində “işçi qrup” adı altında əslində məhz antikorrupsiya əməliyyatları üçün görəvləndirilən xüsusi qrup yaradılmasını xəbər vermişdi.\nProkurorluğa yaxın mənbəmiz demişdi ki, bu qrupa geniş səlahiyyətlər verilib və həbslərlə bağlı qərarlar birbaşa prezidentin adından icra ediləcək. Bu o demək idi ki, işçi qrupu üçün heç bir maneə və toxunulmaz nazirlik, məmur olmayacaq. Bu həm də o anlama gəlirdi ki, 2011-ci ildən başlamış və nisbətən aşağı məmur korpusuna toxunan antikorrupsiya həbsləri bu dəfə daha yüksək dairəni və miqyası əhatə edəcək. Göründüyü kimi, müşavirədən keçən müddətdə təkcə MTN-də deyil, bir neçə idarə və müəssisədə, nazirliklərdə, o cümlədən vaxtilə “toxunlmaz” olan Vergilər Nazirliyində idarə rəisləri həbsə alınıb. Azərbaycanda son on illikdə bu qədər geniş miqyaslı, həm də iri məmurların, generalların “içəri salınması” ilə nəticələnən əməliyyat keçirilməyib. Xəbərlər var ki, iqtidar həbslərin miqyasını tam açıqlamır. Bir mənbəmiz deyib ki, bir sıra məhkəmələrdə “növbətçi məhkəmə” sistemi tətbiq edilib. Hər gün şəhərin müxtəlif rayon məhkəmələrinə “konvoy”la həbs olunmuş adamlar gətirilir və buradan da birbaşa Bakı İstintaq Təcridxanasına aparılır.\nƏldə etdiyimiz məlumata görə, hazırda Hesablama Palatası bir neçə nazirlikdə maliyyə yeyintiləri ilə bağlı xüsusi araşdırma aparır. Bu sırada Nəqliyyat, Vergilər, Kənd Təsərrüfatı, Mədəniyyət və Turizm nazirlikləri, AZAL QSC də var ki, artıq həmin strukturlarda həbslər başlaması xəbəri gəlməkdədir. Əvvəlki illərdə Hesablama Palatasının audit yoxlamalarında “tanışıq-dostuq”, “filankəsin qohumuyuq” kimi söhbətlər indi geçərli deyil. Əgər əvvəllər maliyyə yoxlamaları “aşağıları” əhatə edirdisə, indi istənilən nazirdən belə maliyyə hesabatı soruşulur. Hesablama Palatasının yoxlamalarından sonra Antikorrupsiya İdarəsindəki xüsusi qrup işə qoşulur və həbslər başlayır. Yəni elə bir yoxlama mexanizmi işə salınıb ki, hansısa bir nazirin ona qarşı durması faktiki sonu ola bilər. Xəbərlər var ki, bir sıra nazirlərə, ümumiyyətlə, yoxlamalar barədə heç bir məlumat verilmir. Yalnız nazirlikdə hansısa yüksək vəzifəli şəxsin həbsi sanksiyası imzalandıqda nazirə bu barədə xəbər verilir. Yəni həbslər prosesində həm də maksimum məxfilik qorunur. Eldar Mahmudovun “vurulması” ilə medianın gündəmindən çıxan nəqliyyat naziri Ziya Məmmədovla bağlı siyasi qərar da məhz bu yoxlamaların sonuna bağlıdır. Maliyyə yeyintiləri ilə bağlı ən hay-küylü həbslərin Nəqliyyat Nazirliyi strukturlarından olacağı barədə informasiyalar hələ Z.Məmmədov “müalicədə” olanda vardı. Bildirilirdi ki, yoxlamalara nazirliyin bütün idarələri cəlb olunub, Nəqliyyat Nazirliyinin bütün maliyyə hesabatları götürülüb. Prezidentin qərb bölgəsinə səfəri zamanı bir sıra yeni yolların açılışında nəqliyyat nazirinin yenə görünməməsi onunla bağlı hər hansı “əfv qərarı” olmadığını da göstərdi...\nYeri gəlmişkən, Z.Məmmədovun məzuniyyət adı ilə İsveçrəyə getməsi bəzi sensasion iddialara səbəb olub. Məlumdur ki, nəqliyyat nazirinin və oğlunun Beynəlxalq Banka külli miqdarda borcu var. O cümlədən Nəqliyyat Nazirliyinin maliyyə vəziyyətində ciddi problemlər yaranıb, hökumət yollarda “yoxa çıxmış” milyonların hesabını soruşur. Azərbaycan məmurlarının əksəriyyətinin pulları isə İsveçrə banklarındadır. İddialar var ki, nazir xaricdə yatırdığı vəsaitləri çıxarıb ölkəyə qaytarmaq üçün İsveçrəyə gedibmiş. Maraqlıdır ki, məhz “məzuniyyətdən” sonra nazir iş başına qayıtdı və oğlu Anar Məmmədov da son aylar ilk dəfə mediada göründü.\nYeni antikorrupsiya tədbirlərinin hakimiyyətin etibarından düşmüş AZAL rəhbəri Cahangir Əsgərovu da bitirəcəyi deyilir. Onun rəhbərlik etdiyi konserndə korrupsiya ilə bağlı şok faktlar yayılır. AZAL-da genişmiqyaslı yoxlamalara gedir və bu, C.Əsgərovun son illərdəki bütün istiqamətlər üzrə fəaliyyətini əhatə edir.\nNoyabrın 4-də qərb bölgəsinə səfəri zamanı dövlət başçısı bu mövqeyini bir daha bəyan edib. İ.Əliyev MTN-də sahibkarlara qarşı baş verən qanunsuzluqları xatırladıb: “Bu, dəhşətli faktlardır. Dövlət nümayəndələri tərəfindən sahibkarlara qarşı nə qədər böyük ədalətsizliklər edilib. Onlara qarşı əsassız tələblər irəli sürülüb. Onların əmlakı bəzi hallarda əllərindən alınıb. Bəzi hallarda reketlik edilib. Ona heç rüşvət də demək olmaz. Rüşvət o vaxt verilir ki, kimsə nə isə etmək istəyir, işi asanlıqla getsin deyə rüşvət verir. Amma bəzi hallarda, sadəcə olaraq, sahibkarların əlindən əmlak, vəsait alınır, onlara hədə-qorxu gəlirdilər, işgəncələr verirdilər. Ona görə ədalətli məhkəmə sistemi bu faktlara adekvat qiymət verməlidir”. Prezident deyib ki, korrupsiyaya qarşı mübarizə aparılması əhəmiyyətlidir. Bu sahədə beynəlxalq təcrübənin tətbiqi vacibdir: “Cəmiyyətdə korrupsiya və rüşvətxorluq hallarına qarşı heç kim toxunulmaz deyil. Bu kimi hallara qarşı cəza tədbirləri davam etdiriləcək. Heç kim toxunulmaz deyil”.\nEldar Mahmudovun vurulması ilə başlanmış yeni antikorrupsiya həbslərindən də aydın görünür ki, prezident oliqarx-məmurların cəzalandırılmasında qərarlıdır. Çünki oliqarx-məmurlar Eldar Mahmudov kimi o həddə şişiblər ki, özlərini “əvəzedilməz” sayır, xəbərdarlıqlara baxmayaraq böhran dövründə belə daha çox qazanmaq hərisliyindən əl çəkmirlər. Prezident hakimiyyətdə az qala özünü “fil” hesab edən Eldar Mahmudovu cəzalandırmaqla digərlərinə son xəbərdarlığını etmiş oldu. Təsadüfi deyil ki, E.Mahmudovdan sonra media “növbədə kimdir” sualı ətrafında gəlişmə edərkən “komandadan hamı ola bilər” mövqeyində həmrəydir.


Kaloritli, qədim qalaları, ləzzətli mətbəxi olan İSMAYILLI\n18 Aprel 2022 10:42\nŞəhərin mərkəzində ISMAYILLI RESORT HOTEL var, qiymətlər 90 manatdan başlayır. İsmayıllı qonaq evi 43 manatdır. Ivanovka Qonaq evi qiymətləri 28-32 manatdır. Lahicdakı "Atilla's guest house" isə aprel üçün 336 manata təklif edir. Villa evlərin qiyməti isə 60 manatdan başlayır.\nRayon mərkəzindən 7 kilometr və Talıstan kəndindən 4 kilometr aralıda, Ağçayın sağ sahilində yerləşən bu qala İsmayıllının iftixarı sayılır. İsmayıllının ən qədim kəndlərindən biri olan Talıstan isə rayon mərkəzindən 4 kilometr şimalda yerləşir. Kəndin toponimi "tala məskəni" mənasını daşıyır. Talıstanın ətrafında 4 qədim məskən və 5 qəbiristanın izləri var. Burada ilk arxeoloji qazıntılar ötən əsrin 60-cı illərində aparılıb. Ərazinin 2000 illik tarixi olduğu güman edilir.\nKənd rayon mərkəzindən 30 kilometr məsafədə yerləşir və bu istiqamətdə sonuncu yaşayış məntəqəsidir. "Ögey ana" filmində İsmayılın itburnu topladığı zaman partlayan dağın olduğu məşhur fraqment də burada lentə alınıb. Çəkilişlərin aparıldığı dağ kəndə gedən yolun tam ortasında yerləşir. Filmin çəkilişi zamanı burada həqiqətən yol çəkilirmiş və əsl partlayış olubmuş. O zamanlar Qalacığın yolu çətin və uzun idi. Təbiətin dilbər guşələrindən birində yerləşən və gözəl havası olan kənd iri şabalıdları ilə məşhurdur. Kəndin hər yerində əkilmiş böyük şabalıd ağacları ətrafa kölgə salır.\nSSRİ-nin süqutundan sonra bütün kolxozlar dağıldı və ləğv edildi. Yalnız kollektiv-ictimai əmək sisteminin əvvəlki kimi fəaliyyət göstərdiyi İvanovkada bu təsərrüfata uzun illər rəhbərlik etmiş Nikitinin adını daşıyan kolxoz qorunub saxlanıldı. Kolxozda 2200 baş iribuynuzlu heyvan, 7 000 baş qoyun və quş saxlanılır. Bu kolxozun məhsulları paytaxt sakinləri arasında populyardır. Bakıda fəaliyyət göstərən xüsusi mağazada İvanovkanın ekoloji cəhətdən təmiz məhsulları satılır. Kənddə taxıl, günəbaxan, tərəvəz becərilir, süd məhsulları - kərə yağı, xama, pendir, habelə bal istehsal olunur.\nBu marşrutun ilk dayanacağında - Badoda müalicəvi əhəmiyyətli kükürdlü mineral bulaq var. Yolun kənarında yerləşən bulağın ətrafı hər zaman, xüsusilə yay aylarında adamlarla dolu olur. Yaxınlıqda isə turistlərin sevimli yeri olan "Yeddi bulaq" adlı məkan yerləşir. Meşədə qaynayan və yanaşı olan yeddi bulaq səyahətçiləri yayın qızmar istisindən qoruyur.\nDigər tarixi abidə - Haram qalası eyniadlı çayın sağ sahilindəki Sulut kəndi yaxınlığındakı mənzərəli təpədə yerləşir. Yerli sakinlər onu Qırx qız, yaxud Qırx otaq da adlandırır. Burada qırx otaq var. Rəvayətə görə, Şirvanşah onların hər birində bir qız saxlayırmış. Zina üçün istifadə edilən qala xalq arasında "Haram" adlandırılıb.\nÇay daşı döşənmiş dar küçələr və həmin daşdan tikilmiş evlər xüsusi ab-hava yaradır. Basqalın maraqlı cəhəti bütün evlərin üzü qibləyə tərəf tikilməsidir. Kəndin digər xüsusiyyəti isə XVII əsrdən hamamların evlərin içində olmasıdır. Yol boyunca səliqə ilə düzülmüş ikimərtəbəli evlər və onların həyətləri göz oxşayır. Evlərin birinci mərtəbəsi təsərrüfat, ikincisi isə yaşayış üçün nəzərdə tutulub. Tikinti zamanı hər 5-6 çay daşı qatından sonra ağac kətilləri qoyulub. Mütəxəssislər buna "seysmik kəmər" deyirlər. Bütün evlər zəlzələyə davamlıdır.\nBasqalda XVI əsrdə əkilmiş çinar ağacının yarılmış gövdəsində bir zamanlar çayxana, sonradan bərbərxana olub. Ağac dövlət tərəfindən qorunur. XII əsrdə kəndə çəkilmiş "kürəbənd" adlanan kanalizasiya sistemi isə bu gün də fəaliyyət göstərir.\nİsmayıllıda təbii mineral sular çox məşhurdur. Namazgah kəndində "Namazgah" suyu olduqca şəffaf, iysiz və rəngsizdir. Bu sular qiymətli korbonat tipinə aiddir. İsmayıllı rayonundakı "Bədo" suyu xlorlu hidrokorbinat-natrium tipinə aid edilməklə çox müalicəvidir. İsmayıllı həm də ədviyyatlar vətənidir. Heç kim isti, xırçıldayan kərə yağı ilə yağlanmış qutabdan imtina edə bilməz. Hələ əgər bu qutab bir də sərin qatıq və İsmayıllı sumağı ilə verilərsə! Bundan başqa İsmayıllının pip dolması, dovğası da çox məşhurdur.\nQonşudan külli miqdarda DƏLƏDUZLUQ\nBu məhsul qaraciyərin yağlanmasının qarşısını alır\n13:20 5 567 Bakıdan "YOX" cavabı alan Rusiyanın QİSASI - Laçından Xankəndinə, Xocalıya...\n13:15 2 354 Beş dəfə xəyanət etmiş arvadını bağışladı: "Pəncərədən içəri baxanda..." - Bakıda şok\n16:15 2 120 Yaşlı kişi qonşusunun qızını zirzəmiyə apardı, məcbur etdi ki... - Gədəbəydə şok olay\n10:18 1 945 Ermənilər Laçında təxribat törətdilər - Dəhliz hər an bağlana bilər - VİDEO\n15:00 1 875 Ata evindən oğurluq etdi, əri onu günlərlə döydü, evdən qaçdı, haqqında narkoman şayiəsi yayıldı\n21 İyun 22:56 55 787 Azərbaycanda hər uşağa görə 300 manat veriləcək - ŞAD XƏBƏR\n23 İyun 19:34 30 620 Bu sürücülük vəsiqələri 1 ay ərzində dəyişdirilməlidir\n21 İyun 14:00 27 066 Azərbaycan xalq artistinin xanımının Nyu-Yorkdakı dəbdəbəli mənzili əlindən alınıb?\n24 İyun 13:17 20 714 Elçin Əlibəyli boşanır\n23 İyun 17:07 17 457 "Bir dəfə xanım müştəri 1 manat 60 qəpik ödədi, dedim ki..."\n22 İyun 16:05 11 115 Xankəndi sülhməramlılardan təhvil alınır? - Rusiya şəhəri xəritədən sildi


CƏBRAYILIN AZAD OLUNMASI UNUDULMAZ TARİXİMİZDİR – XəbərAl.Az\nCƏBRAYILIN AZAD OLUNMASI UNUDULMAZ TARİXİMİZDİR\nOktyabrın 4-ü Azərbaycan xalqının tarixində əbədi qalacaq. Çünki oktyabrın 4-də Cəbrayıl şəhəri işğalçılardan azad edildi və bu Qələbənin çox böyük mənası var idi. İlk dəfə olaraq müharibənin birinci həftəsində şəhər, rayon mərkəzi azad edilmişdi. Bunun çox böyük rəmzi mənası var idi. Bu, bizim Ordumuza əlavə güc verdi, inam verdi. Bu Qələbədən sonra şanlı Ordumuz öz tarixi missiyasını digər yerlərdə də icra etmişdir.\nCəbrayıl əməliyyatının çox böyük həlledici əhəmiyyəti var idi. Düşmənin müdafiə xəttini məhz bu istiqamətdə yara bilmişik. Strateji əhəmiyyət daşıyan kəndləri azad edəndən sonra artıq Zəngilanın azad edilməsi labüd idi. Eyni zamanda, Füzuli, Cəbrayıl əməliyyatlarından sonra Hadruta aparan yol da artıq açılmışdı. Cəbrayıl ərazisində bir neçə xətdən ibarət istehkamlar qurmuşdu və bu istehkamları yarmaq çox böyük qəhrəmanlıq və fədakarlıq tələb edirdi. Bizim əsgər və zabitlərimiz, sözün əsl mənasında, ölümə gedirdilər. Biz şəhidlərimizin canı-qanı bahasına öz doğma torpaqlarımıza qayıtmışıq. Cəbrayıl əməliyyatının əhəmiyyəti, eyni zamanda, ondan ibarət idi ki, Cəbrayıl azad olunandan sonra o vaxt işğal altında olan bizim digər rayonlara uğurlu addımlarımız mümkün olmuşdur. Cəbrayıldan sonra Zəngilan, ondan sonra Qubadlı və Laçın rayonunun cənub hissəsi işğalçılardan azad edildi və Laçın dəhlizi Azərbaycanın nəzarətinə götürüldü.\n“Böyük Qayıdış” Cəbrayıldan başlamışdır. Cəbrayılın azad olunması beş il bundan əvvəl başlamışdı. Aprel döyüşləri nəticəsində Cocuq Mərcanlı kəndinə insanları qaytarmaq üçün imkanlar əldə edildi. Strateji yüksəkliklər işğalçılardan azad olunandan sonra Cocuq Mərcanlıya həyatın qayıtması artıq mümkün olmuşdur. Cocuq Mərcanlıya qayıdış Böyük Qayıdışın başlanğıcı idi.\nPrezident söyləyib ki, bizim Qələbəmizin rəmzi olan yumruq təkcə güc rəmzi deyil, bu, birlik rəmzidir. Biz hərbçilərimizlə haqlı olaraq fəxr edirik və fəxr edəcəyik. Onlar əsl qəhrəmandırlar. 44 gün ərzində göstərilən həmrəylik, göstərilən birlik bütün dünyaya Azərbaycan xalqını çox ləyaqətli və böyük xalq kimi təqdim etdi. Biz birləşdik və istədiyimizə nail olduq, tarixi ədaləti bərpa etdik.bu gün həm Cəbrayılda, həm də işləri artıq başlanan Ağdamda, Şuşada ən yüksək səviyyəli işlər görüləcək. Mən bu işləri hər hansı bir başqa standartlarla müqayisə etmək istəmirəm, çünki o, şəhərsalma işlərində mövcud deyil. Bu praktika şəhərsalma işlərində birinci praktikadır və biz dünyanın ən gözəl təcrübəsini gətirmişik. Bütün işlər ən mütərəqqi texnologiyalar əsasında qurulacaq və bu işləri biz, necə deyərlər, özümüzə borc bilib görəcəyik\nRəxşəndə Qasımova, Cəlilabad RTŞ-nin aparıcı məsləhətçisi\nGöygöl Rayon Polis Şöbəsində üç nəfər işdən azad edilib. Bu barədə Daxili İşlər naziri, general-polkovnik Vilayət Eyvazov əmr imzalayıb. Əmrə əsasən, əməliyyat işləri üzrə rəis müavini, polkovnik-leytenant Cavad Səfərəliyev, cinayət-axtarış bölməsinin rəisi Yasin İsmayılov, Sarısu Polis Bölməsinin rəisi Elşən Quliyev işdən çıxarılıb və sərəncama götürülüb. Onların yerinə hələlik təyinat yoxdur. (oxu.az)\nBƏRPA VƏ QURUCULUQ İŞLƏRİÖLKƏMİZİN GÜCÜNÜN GÖSTƏRİCİSİDİR


“Xocalı ağrısı bizim də ağrımızdır”\n“Xocalı ağrısı bizim də ağrımızdır” Siyasət\n6 Noyabr 2014 17:29\nCemal Akın: "Hər zaman qardaş Azərbaycanın yanındayıq"\nMilli Məclisin (MM) deputatı Qənirə Paşayeva Bartın bələdiyyə başqanından Qarabağ adını daşıyan park, Xocalı abidəsi və Xocalı soyqırımının tanınmasını xahiş edib.\nBartında səfərdə olan millət vəkili Q.Paşayeva bələdiyyə başqanı Cemal Akın ilə görüşdə ümummilli lider Heydər Əliyevin dediyi kimi Azərbaycan ilə Türkiyənin bir millət iki dövlət olduğunu, Azərbaycanla Türkiyə arasında əlaqələrin yüksək səviyyədə olmasının məmnuniyyətverici olduğunu deyib.\nQ.Paşayeva Azərbaycan ilə Türkiyənin müxtəlif bölgələri, bələdiyyələri arasında da əlaqələrin getdikcə daha genişlənməsinin məmnuniyyətverici olduğunu və bu məsələnin vacibliyini qeyd edib.\nMillət vəkili Bartın Bələdiyyə başqanı Cemal Akın ilə görüşdə Azərbaycan ilə Türkiyənin bir çox şəhərlərinin və bələdiyyələrinin qardaş şəhərlər və bələdiyyələr olduğunu deyərək, Bartın bələdiyyəsinin Azərbaycan bölgələrindən biri ilə qardaş olaraq görmək istədiklərini bildirib.\nAzərbaycanın tarixi, mədəniyyəti, Azərbaycan həqiqətləri ilə bağlı, Ermənistanın torpaqlarımızın 20%-ni işğal altında saxlaması, qaçqın və məcburi köçkünlərin uzun illərdir öz doğma yurdlarına dönə bilməməsi, Dağlıq Qarabağ və işğal edilmiş digər Azərbaycan ərazilərində dinc azərbaycanlılara qarşı ermənilər tərəfindən törədilən soyqırımlar, qətliamlar, Xocalı soyqırımı, tarixi abidələrin erməni vandalizminə məruz qalması da söhbət zamanı əsas müzakirə mövzusu olub və millət vəkili bunlarla bağlı Bartın Bələdiyyə başqanı Cemal Akına geniş məlumatlar verib.\nMillət vəkili bələdiyyə başqanından Bartının mərkəzi parklarından birinə Qarabağ adını verilməsi və həmin parkda Xocalı soyqırımı abidəsinin qoyulmasını xahiş edib.\nAzərbaycanı çox sevdiyini deyən Bartın Bələdiyyə başqanı Cemal Akın Türkiyənin və Azərbaycanın bir millət iki dövlət olduğunu vurğulayaraq, iki ölkə arasında iqtisadi, siyasi iş birliyinin daha da genişləndirilməsinin önəmli olduğunu söyləyib və hər iki qardaş ölkənin bölgələri, bələdiyyələri arasında əlaqələrin daha da genişləndirilməsinin vacibliyini qeyd edib.\n"Qarabağ problemi, Xocalı ağrısı bizim də problemimiz və ağrımızdır"- deyən Bartın Bələdiyyə başqanı Cemal Akın "hər zaman qardaş Azərbaycanın yanındayıq", - deyə, bildirib.


“Qəbələ görüşündə Azərbaycan və Gürcüstanın ərazi bütövlüyü dəstəklənib”- Zakir Həsənov | İnter Press\n12 İyun 2019, 15:03\n“Qəbələ görüşündə Azərbaycan və Gürcüstanın ərazi bütövlüyü dəstəklənib”- Zakir Həsənov\nİnterpress.az-ın məlumatına görə, bunu Azərbaycanın Müdafiə naziri, general-polkovnik Zakir Həsənov görüşdən sonra keçirilən brifinqdə bildirib.\n“Görüşdə biz Gürcüstan tərəfini də bu təlimlərə qatılmağa dəvət etdik. NATO xətti ilə Azərbaycan-Türkiyə-Gürcüstan təlimləri də Gürcüstanda həyata keçirilib. Həmçinin Gürcüstanda dağ təlim mərkəzində çox uğurlu təlimlər icra olunub. Hər üç tərəf bu təlimlərin uğurla həyata keçirilməsinə razılıq verib və təlimlərin davam etdirilməsinə dair qərar qəbul olunub”, – deyə Zakir Həsənov bildirib.


Ürək təmizliyi nədir? » Qadınla.Com - Qadınlar Birİncidir!\nÜrək təmizliyi nədir?\nTarix: 9-05-2016, 12:00\nSən əvvəl ürəyinin təmizliyi ilə məşğul ol, qəlbini təmizlə. Ürək təmizliyi fərzdir, məcburidir. Ürəyini təmizlədikdən sonra mərifətullah (Allahı tanımaq, bilmək deməkdir) təhsilinə yönəl. Qəlbin təmizlənməsi əsasdır. Əsas olanı yerinə yetirmədən daha sonra ediləcək işlərlə məşğul olmağa cəhd etsən, bu əsla qəbul edilməz.\nÜrək pis, nəcis olduğu müddətcə, digər üzvlərin təmiz olmasının faydası yoxdur. Çünkü ürək əsldir, köktür, təməldir. Diğər üzvlər isə dal-budaq yerindədir.\nÜzvlərini sünnətə uyğun gələrək, yəni Allah Rəsulunun əxlaqı ilə əxlaqlandırmaqla təmizlə. Ürəyini də Quran ilə təmizlə. Ürəyini təmizlə və qoru ki, digər üzvlərin qorunsun. Diğər orqanlarının qorunması, ürəyinin hər cür mənfi və pis duyğu, təmayül və ehtiraslardan qorunmasına bağlıdır. Hər qapıdan ancaq içindəkinin qoxusu çıxar. Bir qabın içində hansı maddə varsa, töküldüyündə ancaq o çıxar. Yəni bunun kimi, sənin ürəyində nə kimi duyğular mövcudsa, üzvlərindən də ancaq o duyğular zühur edər.\nAğl-ı səlim sahibi ol. Sənin hal içində olduğun bu məşğul halın, ölümə iman edib, sarsılmaz və qatı bir şəkildə inanan adamın hal və hərəkəti deyildir. Bütün bunlara inanan adam, belə lazımsız şeylərlə məşğul olmaz.\nİman və Allah sevgisi cəhətdən sağlam və kamil bir ürək, tövhid ilə dopdoludur. Təvəkkül ilə dopdoludur. Qatı və sarsılmaz bir inancla dopdoludur. Tevfiq, elm və imanla dopdoludur. Əzîz və Cəlal sahibi Allaha yaxınlıqla dopdoludur. Bütün insanları acizlik, zillət və fəqr-möhtaclıq gözüylə görür. Hamısının aciz, zəlil və möhtac olduğunu bilir. Bununla birlikdə, bir kiçik uşaq qarşısında belə əsla özlərini böyük göstərməzlər\nSevən ürək əsla unutmaz!


FİFA resmisi axtarışa verildi - Azadliq Xeber\nFİFA resmisi axtarışa verildi\nFİFA rəsmisi axtarışa verildi\n11:45 xeber – ABŞ Paraqvayın hakim dairələrinə ev həbsi altında olan Cənubi Amerika Futbol Konfederasiyasının (Conmebol)86 yaşlı sabiq prezidenti Nikolas Leosun ekstradisiyası barədə müraciət edib. Bu barədə “Reuters” agentliyi məlumat yayıb.\nParaqvay Xarici İçlər Nazirliyinin nümayəndəsi müvafiq sənədin alınmasını təsdiq edib. “Biz ABŞ səfirliyi tərəfindən göndərilmiş bütün sənədləri alınıb və onları ölkənin Ali Məhkəməsinə təqdim edilib”, – deyə nazirliyin nümayəndəsi bildirib.\nQərb mətbuatının yazdığına görə, 1986-2013 illərdə Cənubi Amerika Futbol Konfederasiyasına başçılıq edən Leos adı 2002 il dünya çempionatın ev sahibi seçilməsi üçün rüşvət almaqda iştirak edib. Qeyd edək ki, yayılan məlumata əsasən o zaman Yaponiya Futbol Assosiasiyası Conmebol üzvlərinin hesablarına 1,5 milyon ABŞ dolları keçirib. Nikolas Leos bu vəsaitin Konfederasiya məmurları arasında bölüşdürülməsinə rəhbərlik edib.\nBununla əlaqədar FİFA-nın icrayyə komitəsinin sabiq üzvü N.Leos barəsində İnterpol xətti ilə axtarış da elan edilib.\nNikolas Leos (solda) və FİFA prezidenti Zepp Blatter\nXatırladaq ki, 2015-ci ilin may ayında İsveçrədə bir sıra yüksək rütbəli FİFA rəsmisi həbs edilib. Bu həbsləri şərh edərkən ABŞ-ın Ədliyyə Naziri və Baş Prokuroru Loretta Linç bəyan edib ki, saxlanılmış FİFA məmurlarının yaratdıqları korrupsiyon sxem təxminən 20 il ərzində mövcud olub və onlara yüz milyonlarla dollar məbləğində qeyri-qanuni gəlir etmək imkanı yaradıb.\nBundan əlavə məlum olub ki, İsveçrə polisi DÇ-2010 , DÇ-2018 və Yozef Blatter bundan cəmi bir neçə gün sonra korrupsiya qalmaqalı ilə əlaqədar gözlənilmədən vəzifəsindən istefa verib. FİFA-nın yeni prezidenti 2016-cı il fevralın 26-da İsveçrənin Sürix şəhərində keçiriləcək növbədənkənar konqresdə seçiləcək.


Aybəniz Haşımova Əzizə Mustafazadəyə insanlıq dərsi keçdi\n17 İyul 2014 12:12\nTabloid.az xəbər verir ki, buna səbəb xalq artisti, Azərbaycandan kənarda yaşayan pianoçumuz Əzizə Mustafazadənin ANS-də Mirşahin Ağayevin müəllifi olduğu “Milli metr” proqramında vaxtı ilə bir sinifdə oxuduğu sinif yoldaşlarının ünvanına aşağılayıcı fikirlər səsləndirməsi olub.\nQeyd edək ki, Ə.Mustafazadə sinif yoldaşlarını xatırlamaq istəmədiyini deyərək, bunu keçmiş sinif yoldaşlarının ona qarşı paxıllığı ilə izah etməyə çalışıb. Bu da öz növbəsində onun sinif, hətta, parta yoldaşı olmuş A.Haşımovanın bərk xətrinə dəyib. O, da bu haqda “Facebook” profilində status yazıb:\n“Milli metr” proqramına baxıram. Təəssüf ki, zamanında baxmamışam. Əzizə Mustafazədə danışır, əslində onu görəndə sevindim və istədim ki, onu dinləyim.\nƏzizə ilə eyni partada əyləşmişəm, özü də neçə illər. Mirşahin Əzizəyə sual verir ki, məktəb yoldaşlarını xatırlayırsan? Deyir ki, xeyr! Onlar hamısı paxıl idi, onları yadıma da salmaq istəmirəm. İnanın ki, qurudum qaldım... Bəlkə sən özün paxıl olmusan, onu deyə bilmərəm, amma bir saniyə belə heç kəsə paxıllıq edəcəyimi ağlımdan keçirməmişəm. Əgər insanın öz içində soyuqqanlılıq varsa, öz dərdi ilə, özü-özü ilə qalırsa hər zaman, insanlardan uzaq gəzirsə, axı o kimi tanıya bilər?! O ki qaldı, bizim sinfin uşaqlarına, şəxşən mən düşünürəm ki, əzizim Əzizə Mustafazədə, siz sinif yoldaşlarınızı yaxşı tanımaq istəməmisiniz.\nİstəsəydiniz görərdiniz ki, onlarin içində insanlıq öyrənəcəyiniz insanlar var idi.\nA.Haşımova statusuna Əzizə Mustafazadənin “Facebook” səhifəsini də işarələyib. Qarşı tərəfin əməkdar artistimizə cavab verib-verməyəcəyini isə zaman göstərəcək.


“Quantanamo” məhbuslarının yarısı yəmənlidir\nOmbudsmandan Xocalı soyqırımı ilə bağlı- Bəyanat\nƏliyev və Kərimlinin müqayisəli fotosuna Xidmətdən – Şok cavab\nABŞ-ın Kubadakı Quantanamo həbsxanasında son 10 il ərzində saxlanılan, eləcə də ölən və sərbəst buraxılan məhbusların siyahısı dərc edilib.\n"Axar.az"ın xəbərinə görə, məhbuslar içərsində günahı olmayan böyük əksəriyyətinin sayının 164 nəfər olduğu müəyyən olunub. Dərc olunan sıyahıda məhbəs həyatı yaşayanların yarısından çoxu Yəmən vətəndaşlarıdır. Sonrakı sırada Əfqanıstan və Səudiyyə Ərəbistanı gəlir. Siyahıda Tacikistan, Mərakeş, Malayziya, Çin, Küveyt kimi bir çox ölkənin vətəndaşları da var.\n11 Sentyabr hücumlarının ardından başlayan həbs prosesində "SİA" tərəfindən Keniya, Əfqanıstan, Niger, Yəmən kimi ölkələrin vətəndaşları sadəcə, şübhəli kimi Quantanamo həbsxanasında ciddi əsas olmadan saxlanılır.\nQeyd edək ki, əsgəri həbsxanada saxlanılan alman vətəndaşı Murad Hiyləgər adlı tək türk, həbs olunduqdan beş il sonra sərbəst buraxılmışdı. Hiyləgərin həbsxana günləri barədə yazdığı kitab əsasında alman rejissor Ştefan Şaller film çəkib.\n2013.11.20 / 20:44\nNikolu idarə edən, qərarları verən odur\nعلیئوین چئچئنلرله باغلی محتشم گؤستریشی - تاریخی اولای\nآنیماسییا اوشاقلارا نه وئریر؟ گونه بیر ناغیل\nایسته‌سن الینی اوره‌ییمدن چکه‌سن... - سپیده رسولی\nآذربایجان‌لی خواننده‌دن آوروپادا گؤرونممیش اوغور\nPolis hava ilə bağlı xəbərdarlıq yaydı – Diqqətli olun\nAzərbaycanda quş qripi monitorinqi – Tarix açıqlandı\nRus dilini bilmək zəruridir - Türkoloq


Teymur Rəcəbov erməniyə qarşı\nBu gün Azərbaycan şahmatçısı Teymur Rəcəbov Rusiyanın Elista şəhərində keçirilən Qran-Pridə məsul oyuna çıxacaq. Apasport.az saytının məlumatına görə, 21 yaşlı həmyerlimiz axırıncıdan əvvəlki turda ermənistanlı Vladimir Akopyanla qarşılaşacaq. Reytinqdə Akopyandan (2679) üstün olan Rəcəbov (2751) ağ fiqurlarla oynayacaq.\nQələbə şahmatçımız üçün ikiqat vacibdir. Əvvəla rəqib bədnam qonşularımızın nümayəndəsidir. Bundan başqa, Rəcəbov qazanacağı 1 xal sayəsində, turnirin qalibi olmaq şansını artıracaq.\nHəmçinin, bu gün digər təmsilçilərimiz də Qran-Pridə növbəti görüşlərini keçirəcəklər. Vüqar Həşimov rusiyalı Ernesto İnarkiyevlə münasibətlərinə aydınlıq gətirəcək. Şəhriyar Məmmədyarovun rəqibi isə Yu Vanqdır (Çin).


Sığorta 15 % ucuzlaşdı - YENİ İL KAMPANİYASI | alkredit.az\n“Rəvan Sığorta” yeni il kampaniyasına başlayıb. Şirkətdən fins.az-a bildirilib ki, bu gündən etibarən yanvar ayının 10-na kimi sığorta məhsulları 15 % endirimlə satılacaq. Endirimlər şirkətin müştərilərə təqdim etdiyi 17 sığorta məhsuluna, “Gold kasko” və “Luks kasko” istinsa olmaqla ekonom sığorta kampaniyalarına aid edilir.\nMəsələn, azadolma məbləği 100 manat olan 10 min manatlıq avtomobilin kasko sığortası 350 manatdırsa, bunu endirimlə 298 manata əldə etmək olar. Bundan əlavə, 100 min manatlıq evin könüllü sığortası adi qaydada 250 manata başa gəlir. Kampaniya müddətində bu qiymətə olan evini sığortalayanlar 250 manat deyil, 212 manat ödəməli olacaq.\nYeni ildə avropaya səyahət düşünənlər isə səyahət sığortasını bir neçə dollar ucuz alacaqlar. Məsələn, Böyük Britaniyaya 1 həftəlik səyahət üçün 50 min manat təminatla sığorta 12 dollara başa gəlir. İndi səyahət sığortası alanlar isə 10 dollar ödəyərək sığortalana bilərlər.


Ukraynada girov götürülən azərbaycanlı iş adamı azad olundu - Azinforum.az İnformasiya Portalı\nAna səhifə / Araşdırma / Ukraynada girov götürülən azərbaycanlı iş adamı azad olundu\nUkraynada girov götürülən azərbaycanlı iş adamı azad edilib.\nAPA xəbər verir ki, 1977-ci il təvəllüdlü Eldar İsgəndərov paytaxt Kiyev şəhərində yaşadığı mənzilin qarşısında oğurlanıb.\nBir müddət sonra E.İsgəndərov qohumlarının səyi nəticəsində pul müqabilində azad olunub.\nXatırladaq ki, son bir neçə ildə Ukraynada azərbaycanlı iş adamlarının və övladlarının oğurlanaraq pul müqabilində azad olunmaları faktları aşkarlanıb. Bununla bağlı ötən ilin sentyabrın 14-də Ukraynada yaşayan azərbaycanlılar Kiyevdə Daxili İşlər Nazirliyinin binası qarşısında etiraz aksiyası keçiriblər, erməni əsilli nazir Arsen Avakovu baş verənlərlə bağlı ittiham ediblər. Bunun ardınca Azərbaycanın baş prokuroru Zakir Qaralov ukraynalı həmkarı Yuriy Lutsenkoya müraciət edib.\nAzərbaycanın Ukraynadakı səfirliyinin yaydığı məlumatda bildirilirdi ki, Ukrayna Baş Prokurorluğu bununla bağlı ölçü götürəcəyini bəyan edib. Lakin indiyədək fakta dair cinayət işi başlanmayıb, araşdırma aparılmayıb.\nÖncəki “İran agentləri Azərbaycana soxulub hökuməti devirməyə çağırır” – ABŞ-dan şok bəyanat\nNövbəti Beynəlxalq danışıq tarifləri dəyişdirilməyib – RƏSMI


” OBA Market”də RƏZALƏT - Vaxtı keçmiş məhsul körpə ölümünə səbəb olacaqdı… | Analoq.az\nAna səhifə/Aktual/” OBA Market”də RƏZALƏT – Vaxtı keçmiş məhsul körpə ölümünə səbəb olacaqdı…\n” OBA Market”də RƏZALƏT – Vaxtı keçmiş məhsul körpə ölümünə səbəb olacaqdı…\n543 1 dəqiqə oxundu\nAnaloq.az xəbər verir ki, hadisə Bakı şəhərində baş verib. OBA Marketdə satılan vaxtı keçmiş içki 4 yaşlı yaşlı körpənin zəhərlənməsi ilə nəticələnib. Hadisə ilə bağlı azyaşlının babası Zərdabi Abbasov şəxsi “Facebook” hesabında paylaşım edib:\n“Novruz bayramını Qarayev adına uşaq xəstəxanasında keçirdik.\n“Avropa məktəbi”nin yaxınlığında yerləşən OBA marketdən “FRUTO COLA” içkisi aldım. Evdə bayram süfrəsi açmışdıq. Həmin içkidən təkcə 4 yaşlı nəvəm içmişdi. Bir də gördük uşağın halı pisləşdi. Əlamətləri zəhərlənməyə öxşayırdı. Gecə təcili yardım çağırdıq. Təcili yardım uşağı zəhərlənmə diaqnozu ilə Qarayev uşaq xəstəxanasına götürdü. Həkimlər təcili tədbirlərə başladılar.\nUzun sözün qısası həkimlərin və tibb bacıların səyləri nəticəsində körpəni ölümün caynağından qurtara bildik.\nSonra məlum oldu ki, zəhərlənməyə səbəb OBA marketdən aldığım içki olub. Belə ki, həmin içkinin üzərində göstərilən tarixə əsasən onun istifadə müddəti 2 ay öncə bitmişdir.\nİçkinin qabında qalanı və qəbzi götürüb getdim həmin marketə. Eyni vaxtda istifadə müddəti bitmiş içkidən hələ 4 ədəd “vitrində” qalmışdı. Marketin müdirini tələb etdim. Bir gənc oğlan yaxınlaşdı. Mən olanları ona danışdım və iradımı bildirdim. O, bilirsiniz mənə nə dedi? Dedi ki, dayı mənə və işcilərə 270 manat maaş verirlər, ona görə biz də belə işləyirik. Mən bayramdan öncə ərizə yazlb işdən azad olmağımı xahiş etmişəm. Heç kim gəlib mağazanı təhvil görürmür.\nMən isə öz növbömdə qida təhlükəsizliyinə zəng vurub şikayət etdim. Mənə bildirdilər ku, “şikayətiniz qeydə alındı, 15 iş günü ərzində sizə cavab veriləcək”\nP.S. sizin qida təhlükəsizliyinizə də, OBAnıza da, ALınıza da, lap elə hər şeyinizə də…”/aztimes.az\nRUSİYA ELİTASI PUTİNİ ARADAN GÖTÜRMƏK İSTƏYİR, ARTIQ VARİS DƏ TAPILIB


Morjlar - Uşaq Bilik Portalı\nMorjlar kürəkayaqlıların ən iri nümayəndəsidir. Onların bədəninin uzunluğu 4 m-ə qədər, çəkisi isə 1.5 tondur. Morjlar (Arktikanın mərkəzi hissəsindən başqa) Şimal Buzlu okean, eləcə də Atlantikanın şimalında və Berinq dənizində yaşayırlar.\nUzaq yerlərər köçmələr morjlar üçün xarakterik deyil. Onlar təkcə qışda bir az cənub rayonlara köçürlər. Yazda isə yenidən öz əvvəlki yuataqlarına dönürlər. İlk olaraq erkəklər dişilərdən ayrı üzüb gəlirlər. Onlar sahilə gəlib özlərinə uyğun sahə axtarır, bəyəndikləri ərazi uğrunda hərdən mübarizə aparmalı olurlar. Hər şeyi qaydasına saldıqdan sonra, dişilər gəlirlər. Və bir müddət sonra onların balalrı doğulur.\nDişi morjlar ən qayğıkeş anadırlar. 2 və ya 4 ildə bir dəfə bala dünyaya gətirirlər. Ona görə də balalarına qarşı belə həssasdırlar.\nTəhlükə zamanı onları kürəkləri ilə örtür və yaxud itələyib sudan çıxarırlar. Morj balası yetim qaldıqda, onu başqa dişi öz ailəsinə qəbul edir. Bir qayda olaraq dişi morj bir bala doğur. Və o, il ərzində ana südü ilə qidalanır. Bala morjun köpək dişləri əmələ gəlib, sərbəst qidalanana qədər belə olur.\nYırtıcılardan qorunmaq üçün böyümüş morj balaları analarının belinə çıxır. Morjun o qədər qeyri-adi və parlaq görkəmi vardır ki, onu nə dəniz şiri, nə də ki, dəniz pişiyi ilə səhv salmaq olmaz.\nBu gün morjlar təhlükəli vəziyyətdədirlər. Onlar ovlanılaraq məhv edilir. Bundan başqa, son vaxtlar morjların yaşadığı yerlər insanlar tərəfindən öyrənilir və nəticədə onlar öz yerlərindən sıxışdırılmış olurlar.\nMorjun qalın məftiləoxşar bığları “vibriss” adlanır. Onların sayı adətən 400-ə qədər olur. Nəhəng dişlərinin uzunluğu 90 sm, çəkisi isə 5 kq-dır. Morj sudan buzun üzərinə çıxanda öz dişlərindən istifadə edir.\nMorja “dəniz əkinçisi” də deyirlər. İş burasındadır ki, onlar molyuskaların toplandığı dayaz yerlərdə yemlənirlər. Ağ ayılara hücum çəkəndə, suitiləri ovlayanda və buzlarda oyuq açanda, morjlar öz dişlərindən istifadə edirlər.